text:
ucwaningo olusaqhubekayo
luqhutshwa nguBheni wakwaKhumalo eBaQulusini
2005
Okuqukethwe
1. AmaNgisi kweleNkosi uCetshwayo (eSandlwana: 22 Masingana 1879)
2. AmaNgisi namashifu kweleNkosi uCetshwayo (1879-1883)
3. AmaNgisi noZibhebhu – uSuthu noMandlakazi (Masingana – Ndasa 1883)
4. AmaNgisi noZibhebhu – uMandlakazi eMsebe nasoNdini (Ndasa – Ntulikazi 1883)
5. UMandlakazi namaNgisi namaBhunu kweleNkosi uCetshwayo (1883 – 1884)
6. Ukukhothama kweNkosi uCetshwayo (8 Nhlolanja 1884)
7. AmaNgisi noZibhebhu namaBhunu uZulu ezilile (8 Nhlolanja – 5 Nhlangulana 1884)
8. USuthu lunqoba amaNgisi kwelaseNkandla noSokwetshatha kwesakwaMbonambi
9. AmaNgisi namashifu namasotsha kwelaseNkandla (Nhlaba – Nhlangulana 1884)
10. USuthu lunqoba uMandlakazi empini yaseTshaneni (5 Nhlangulana 1884)
AMANGISI KWELENKOSI UCETSHWAYO (eSandlwana: 22 Masingana 1879)
Ukuhlaselwa kombuso wakwaZulu, uhlaselwa ngamabutho amaNgisi ekuqaleni konyaka wenkulungwane namakhulu ayisishiyagalombili namashumi ayisikhombisa nesishiyagalolunye (22 Masingana 1879) eSandlwana, kwaphetha ngokunqotshwa kwamaNgisi, ehlulwa; kwase kulandelwa uchungechunge lwezimpi ezinsukwini nasezinyangeni ezilandelayo eShiyane (Rorke’s Drift), eNkambule, … oLundi, lapho amaNgisi ayeselekelelwa ngamaningi amabutho ayekade ehamba ewaqoqa kulo lonke izwe nayesewalande phesheya, wagcina enqotshiwe uZulu oLundi (14 Ntulikazi 1879). AmaNgisi nabelekeleli bawo bagibele amahhashi, badubula ngezibhamu nosondonzima bombayimbayi abaholwa ngezinqola; amabutho kaZulu ashaya phansi ngonyawo, aphethe umkhonto nehawu-nje kuphela.
…
AMANGISI NAMASHIFU KWELENKOSI UCETSHWAYO (1879-1883)
INkosi uCetshwayo ayibopha amaNgisi (28 Ncwaba 1879), ayithumba, ayithwala ayoyivalela ekudingisweni eKibhithawini; le ngxenye yezwe engenhla koThukela ayengakayifaki phansi kombuso wawo waseNatali, ayidabula ayenza izifunda eziyishumi nantathu (13), naleso naleso asibekela ababezomkhokhela, ababhekele sona, ambiza ngokuthi ngushifu (chief), osekunguyena ayesezolibusa ngaye emva kokunqoba kwawo oLundi nokwethula iNkosi esihlalweni. Umbuso wamaNgisi wawabeka, abayishumi nanthathu (13) lawo mashifu kulezo zifunda enhla noThukela.
Omunye wala mashifu kwakuyiNgisi elalidume ngobuzingeli – uJohn Dunn, omunye wayengowasemizini yabeSuthu, abaTlokwa, eyayakhe esigodini sakwaNobamba – uHlubi kaMotha wakwaMlifi (Molefe), omunye kunguZibhebhu kaMaphitha kaSonjica wakwaMandlakazi kanye noHhamu kaNzibe wakwaNgenetsheni. Nakulana ayisishiyagalolunye amanye kwakunabantu-nje ababengabaluleke ngakutheni emphakathini noma abanye babo babekade beyizethenjwa zeNkosi uCetshwayo; umbuso wamaNgisi wawubabeke wethembe ukuthi bayokhuthalela ukubambelela ezikhundlaneni abazinikiwe, bazehlukanise kucace nombuso welakubo osunqotshiwe.
UZibhebhu wakwaMandlakazi noHhamu wakwaNgenetsheni bathi beqeda ukubekwa ezikhundleni ezintsha, basiqinisa isandla ekugciwazeni nasekucindezeleni ababesabambelele ekwaziseni umbuso wakwaZulu. Kwasuka abanumzane beholwa nguMntwana uNdabuko kaMpande kanye noMntwana uShingana kaMpande bayokhononda kubaphathi bombuso wamaNgisi eMgungundlovu (ngoNhlaba 1880), befuna kubuyiswe iNkosi ekudingisweni, baphindela futhi (ngoMbasa 1882), akwasiza lutho-nje. AmaNgisi agcizelela embizweni yaseNhlazatshe (31 Ncwaba 1881) ukuthi awakuyiziguqula izinqumo zawo.
UHhamu wakwaNgenetsheni wahlasela aBaQulusi nabaseMphangisweni (ngoMandulo 1881) – ababaziwa ngokwazisa nokubambelela kwabo embusweni wakubo kwaZulu – wabaxosha bewusa uBivane, wabaweza uPhongolo. Wathi uMntwana uNdabuko kaMpande ehloma, ephuthuma ukuyokwelekelela abaQulusi nabaseMphangisweni, ephelekezelwa nguMnyamana kaNgqengelele wakwaButhelezi, wahloma noZibhebhu kaMaphitha wakwaMandlakazi, efuna ukwelekelela uHhamu. Kwahlehlelwana.
INkosi uCetshwayo yagcina iphumelele emizamweni yayo yokuthi idedelwe, yedlulele eNgilandi (ngoNcwaba 1882), iyozethulela mathupha kubabusi bakhona – ababeholwa yiNdlovukazi yabo uVitoli (Queen Victoria) – ukukhononda kwayo iNkosi uCetshwayo ngobudlova nangengcindezelo ngabombuso wamaNgisi baseMgungundlovu naseKibhithawini. Ekubuyeni kwayo eNgilandi, wayivumela-ke umbuso wamaNgisi iNkosi ukuthi iphindele kwelakwaZulu (10 Masingana 1883); isihlalo sobukhosi wenqaba waphetha umbuso wamaNgisi ukusibuyisa.
Kulezi zifunda zamashifu eziyishumi nantathu (13) umbuso wamaNgisi wakhomba esinye owavumela iNkosi ukuthi izinze khona, ngezansi kwesasesinwetshiwe, sanikwa uZibhebhu; ezansi kwaso – phakathi koThukela noMhlathuze – kunesasinikwe uDunn nesasinikwe uHlubi – esigudle uMzinyathi neNcome -, lapho-ke kwasekubekwe khona oNdabazabantu bamaNgisi, kukhuthazwa abafisa ukuphuma esifundeni esasishiyelwe iNkosi uCetshwayo ukuthi bathuthele khona – “ezabelweni”.
Isiza sayo esisha iNkosi yasigxumeka phezu kweMfolozi-eMhlophe kwelaseMahlabathini, yasiqamba ngokuthi kusoNdini, ivuselela inxiwa lasoLundi elalikade libhidlizwe ngamabutho ombuso wamaNgisi (4 Ntulikazi 1879).
…
AMANGISI NOZIBHEBHU – USUTHU NOMANDLAKAZI (Masingana-Ndasa 1883)
Kwabe ayibuyile iNkosi uCetshwayo ekudingisweni (10 Masingana 1883), sasuka isidumo: ABaQulusi bahloma, bahlasela uHhamu kwaNgenetsheni (25-29 Masingana 1883), abaseMaNgweni phezu koMhlathuze beqa iMfolozi-eMhlophe bayohlasela uMfanawendlela kaThanga kaManzini wakwaZungu kwelaseMahlabathini (31 Masingana 1883). Kwasuka amaviyo amathathu oSuthu, esuka oNdini, ahlangabezana nasuka kwaMpukunyoni kwesikaSomkhele kaMalanda, kwawelwiswana uHluhluwe, kwayohlaselwa uZibhebhu kwaMandlakazi (5 Nhlolanja 1883); kwabuye kwasuka uSuthu oNdini lwaphinde lwayoxozomisa uMfanawendlela (13 Nhlolanja 1883). EBaQulusini kwabheduka udlame, kuthungathwa ababekade sebahlamuka, bahambisana noHhamu; bahloma abakwaNgenetsheni bayoziphindiselela eBaQulusini, babhekana noSuthu olwaluholwa nguMkhosana kaSangqana wakwaZungu (10-17 Ndasa 1883).
UZibhebhu wawahlomisa aviva amabutho akhe akwaMandlakazi, athungatha exosha uSuthu kulo lonke elaselinikwe yena ngumbuso wamaNgisi; uSuthu nemizi yalo yonke lwagcina selunqwabelene esifundeni sikaMnyamana wakwaButhelezi phezu kweSikhwebezi. Amanxiwa nemfuyo namasimu namadlelo kwasala bephangelana ngakho abakwaMandlakazi. USuthu kwakuyizinsizwa ezazibambelele ekuyikhonzeni iNkosi uCetshwayo nasekwaziseni umbuso wakwelakubo – zikanye nabakubo.
Lezi zinsizwa zoSuthu zazibalelwa ezinkulungwaneni ezinhlanu (5 000), zivivinywe nguMntwana uNdabuko kaMpande; zazihlelwe ngamaviyo ezigodi zangakubo, zingahleliwe ngokwelamana ngamabutho njengokwenhlalayenza. Kwakuyizinsizwa zoSuthu zikaNdabuko kaMpande, kube ngezakwaButhelezi zikaTshanibezwe kaMnyamana, kube ngezaseGazini zikaHlezibane, kube ngezaseMgazini zikaMabhoko kaMasiphula, kube ngezakwaNdwandwe zikaMgojana kaSomaphunga, kube ngezaseBaQulusini nezaseMphangisweni zoMntwana uMahanana kaMpande kanye nezakwaMdlalose. UMakhoba kaMaphitha kaSonjica, umfowabo kaZibhebhu, owayehambisana noSuthu, nguyena owayebekwe ukuthi ayilawule, ayiphake ayikhombe impi.
Lwasuka uSuthu, lwenyukela kwelaseMkhuze, lwaphikelela ekomkhulu likaZibhebhu eBanganomo, lusophe ukuluqeda udlame, lumnqobe uMandlakazi. Akubanga njalo: Noma lalingengakanani-nje ibutho likaZibhebhu kwaMandlakazi (kuthiwa kwakuyizinsizwa eziyinkulungwane nengxenye >1500< kanye namasotsha abeLungu ayeholwa nguJohan Colenbrander, `uTozana´), lakwazi ukuluyenga, luluholele esifeni uSuthu, laluthelekela uSuthu lungalindele, kwalala ucaca, kwavalwa ngehlahla eMsebe (30 Ndasa 1883); abasindayo bahlehla, babaleka baze bayofika ezinkalweni zakwaNongoma. Wanqoba uZibhebhu nabelekeleli bakhe abamhlophe.
Ezinsizweni ezibalelwa enkulungwaneni (1000) ezasala zidindilizile empini yaseMsebe kwaMandlakazi kwakunamadodana amahlanu kaMntwana uNdabuko kaMpande, kuneshumi lamadodana kaMnyamana kaNgqengelele wakwaButhelezi, kwasala umholi wamabutho uMakhoba kaMaphitha kaSonjica, kwathunjwa uMntwana uSitheku kaMpande kanye noNdulunga kaMnyamana.
…
AMANGISI NOZIBHEBHU – UMANDLAKAZI EMSEBE NASONDINI (Ndasa-Ntulikazi 1883)
Kusukela kuleso sibhicongo saseMsebe (30 Ndasa 1883) kuya kukhukhulela-ngoqo wasoNdini (21 Ntulikazi 1883), lapho uZibhebhu nabelekeleli bakhe balujuma uSuthu ekomkhulu leNkosi uCetshwayo, kwasala umlotha emabaleni, kwasinda owazibalekelayo, kwakuhlaselwana kungapheli – nguZibhebhu namaviyo akhe akwaMandlakazi belekelelwa nguHhamu namasotsha amaNgisi ngapha, uSuthu ngapha lubambisene namaviyo aBaQulusi nakaMnyamana nawabakwaMdlalose.
…
Kwathi uma kufika ingxenye yamaviyo akwaNgenetsheni, asuka kwaMfemfe, efika emzini kaZibhebhu, ekuVukeni, ezohlangana namaviyo akwaMandlakazi, kuvivwa (20 Ntulikazi 1883), kwasoleka sengathi uZibhebhu uhlose ukuhlasela uMnyamana.
Uthe esuka uZibhebhu wayenqamula ubusuku namabutho akhe, kwasa sebesemabaleni oNdini, balujuma uSuthu namabutho komkhulu leNkosi uCetshwayo (21 Ntulikazi 1883).
Izaba zokuzivikela zaphelela ezeni: Asukuma amabutho – uFalaza neNgobamakhosi kanye noThulwana noMcijo, belekelelwa uDloko noMxhapho noNokhekhe noMbonambi – ahloma, ahlangabezana naye uZibhebhu nabelekeleli bakhe beqhamuka ngoMthenuntengayo . Kwanhlanga zemuka nomoya.
Ahlehla amabutho eNkosi kwaze kwafikiswana emabaleni komkhulu, kwavalwa ngehlahla. Abasindayo bagcwala izinkalo. Kwathi namabutho ayekade ekwaNodwengu – uDududu, iSangqu neMbube – ephuthuma ezokwelekelela, ahlangatshezwa umdibi wabasinde ngokuzibalekela, aphenduka nawo, agcwala iziganga. INkosi uCetshwayo yasinda ngokucasha enhlanganweni yemihosha iNtukwini noMbilane, okwathi ngokuphola kwamanxeba, yaqhubekela eNkandla, ukuyofihla khona ikhanda.
Ngokubhujiswa kwekomkhulu leNkosi uCetshwayo oNdini, kwaphumelela isu lombuso wamaNgisi lokuyeqhatha impi, bazibulalanele, kuzuze obeqhathileyo.
…
UMANDLAKAZI NAMANGISI NAMABHUNU KWELENKOSI UCETSHWAYO (1883-1884)
Kusukela empini yasoNdini (21 Ntulikazi 1883) kuya ekukhothameni kweNkosi uCetshwayo (8 Nhlolanja 1884) kwasekungene namaBhunu kulolu dlame, ehlasela, efuza imizi, ephanga imfuyo kwelaseBaQulusini nasesifundeni sakwaMdlalose, amaNgisi esethumele amabutho ayewalande eGibralta, eSpain phesheya, awalindisa emlonyeni woThukela (Fort Pearson) ngaphambi kokuwedlulisela eShowe (20 Mandulo 1883) ukuyobhuqisisa okwakungabe kwakusasele emva kukakhukhulela-ngoqo oNdini, uZibhebhu nabelekeleli bakhe basabalala, baphikelela ukucoboshisa yonke insalela yoSuthu ababesengayithola:
UNgenetsheni wenyusa iMfolozi-eMhlophe, uMandlakazi wenyusa iMfolozi-eMnyama bephanga imfuyo, becolisisa, bethungela imizi lapho bedlula khona. UMntwana uNdabuko kaMpande wazama, elekelelwa nguMnyamana noZiwedu, ukuholekela emahlathini aseNgome namaviyo angamashumi amabili (20) beyovivela ukubhekana nolaka oluzayo. Kwabalekwa eBaQulusini, abanye bayocasha ezintabeni zaseHlobani, abanye benyusa izwe, beqa uBivane; kwabalekwa kulo lonke eliphakathi neMfolozi-eMnyama noMhlathuze, kanjalo nakwaMdlalose, kwehlelwa kwesaseMzinyathi noThukela – kulesi sifunda amaNgisi ayesasabela ushifu uHlubi kaMlifi (Molefe) wabaTlokwa kanye noNdabazabantu bamaNgisi (1879) okwakugqugquzelwa ukuthi bathuthele khona bonke abasebegcine bevunyisiwe ukuthi baphume embusweni weNkosi uCetshwayo baye `ezabelweni´ („reserve territory“). Kubalekelwa ulaka lukaZibhebhu namasotsha amaNgisi amelekelelayo.
…
Wayeseqonde emahlathini aseNkandla uZibhebhu ukuyoyivimbezela khona iNkosi uCetshwayo, esesezintabeni zaseBabanango (24 Mandulo 1883), lapho azikhuza khona, akabe esaqhubeka, enqena ukuthi amaNgisi angase angakuthakaseli ukungena kwakhe kulesisifunda esiphakathi koMhlathuze noThukela – `ezabelweni´. Ulapha-nje useqhamuka kwesaseMfolozi-eMnyama lapho ayelekelelwa khona nguMfanawendlela wakwaZungu ukuzama ukufuqa uMnyamana, bamxoshe kwesaseSihlengeni, bamdudulele emahlathini aseNgome. UNgenetsheni wayekade eqeda-nje ukuphinda ahlasele eGazini nakwaButhelezi (20 Mandulo 1883), eshiye kuvalwe ngehlahla. AbakwaMagwaza kanye noSuthu olukanye neNkosi uCetshwayo kwelaseNkandla uZibhebhu wayenqena ukuthi bazoviva, bamhlasele; efuna ukuphuthuma ayobathena amandla bengakasuki.
Ekufikeni kwaleli buthokazi lamaNgisi eShowe (29 Mandulo 1883) elalikade lilandwe phesheya, lasuka iNxusa loMbuso wamaNgisi kwaZulu (British Resident in Zululand) uHenry Francis Fynn, laqonda eNkosini uCetshwayo emahlathini aseNkandla (13 Mfumfu 1883) okuthiwa laliyobonisana naye ngobucayi besimo akuso; okwathi uma libuya lapho, iNkosi uCetshwayo yasukuma, yazinikela ukuyocela isikhuselo enqabeni yeNxusa eliphakeme lombuso wamaNgisi (British Resident Commissioner) eShowe, uMelmoth Osborn (15 Mfumfu 1883) iqhutshwa yiviyo likashifu uHlubi kaMlifi (Molefe) eligibele amahhashi. UZibhebhu wayesesuke ngayizolo eBabanango, waphindela kwakhe.
Yaqhubeka yaviva impi: UMntwana uShingana kaMpande waluhlomisa uSuthu kwesaseMfolozi-eMhlophe, lwahlasela uSiyunguza kaSilwana wakwaMpungose, lwamxosha, lwaye lwambeka `ezabelweni´ (reserve territory) phakathi koMhlathuze noThukela (09 Lwezi 1883). Amanye amaviyo kaMntwana uShingana ahlasela uMgitshwa kaMvundlana wakwaBiyela (29 Mfumfu 1883) ngenkathi amaviyo amane akwaBiyela ayesaphumile, eyokwelekelela amaviyo ayisithupha kaMandlakazi namasotsha abamhlophe ayeholwa nguJohan Colenbrander beyohlasela uSomopho wasemaNgweni. USuthu lwahlasela uMfanawendlela wakwaZungu owabaleka weqa iMfolozi-eMnyama wayokhusela kwesikaZibhebhu (5 Lwezi 1883). AmaBhunu ayelokhu ezinzile esifundeni sakwaMdlalose naseBaQulusini lapho ayekade engene khona ngendluzula, ashaqa imfuyo, ashisa imizi, kwavalwa ngehlahla. Kuthe kusenjalo, abakwaMdlalose baqhanyukelwa nguNgenetsheni (ekupheleni kukaLwezi/ekuqaleni kukaZibandlela), bahlaselwa nxa zombili kanyekanye – ngamaBhunu ngapha, nguNgenetsheni ngapha kanti namaNgisi noZibhebhu abaphumule!
Ekugamanxeni kukaZibandlela (14 Zibandlela 1883) amaviyo oSuthu ayeholwa nguMankulumana kaSomaphunga noNdabazimbi kaTokotoko amfica, ambulala uMfanawendlela emzini wakhe eMomolweni. Lwazizwa lwelulama uSuthu. Lwabuthana lwagudla iSikhwebezi, luvivela ukuhlasela uZibhebhu emzini wakhe ekuVukeni. Wasuka kuqala uZibhebhu, wathumela amaviyo akhe kaMandlakazi, alujuma uSuthu kwesaseSikhwebezi, kwalala ucaca (440), abasindayo bahlakazeka.
UKUKHOTHAMA KWENKOSI UCETSHWAYO (8 Nhlolanja 1884)
Dukuduku yakhothama ngokukhulu ukuzuma iNkosi uCetshwayo (8 Nhlolanja 1884), uSuthu lusolela ekutheni kwakukade kuthunyelwe, yaloywa; kunukwa uZibhebhu. INkosi uCetshwayo ikhothama ishiya uMntwana uDinuzulu esengumfanyana-nje weminyaka eyishumi nesihlanu (15), okwasuka uMntwana uNdabuko kaMpande noMnyamana kaNgqengelele bakhuthalela ukuthi kube yibo abamkhulisayo, bameluleke.
…
AMANGISI NOZIBHEBHU NAMABHUNU UZULU EZILILE (8 Nhlolanja – 5 Nhlangulana 1884)
Kwathi iqambe iphelekezelwa iNkosi isiyohlangana nabaphansi ekuphumuleni kokuphela kwesaseNkandla (23 Mbasa 1884), uZulu esalila, lwase lubhokile futhi ulaka lwabombuso wamaNgisi; uMalimede (Melmoth Osborn), iNxusa eliphambili loMbuso wamaNgisi “esabelweni” esiphakathi koMhlathuze noThukela (British Resident Commissioner of the Reserve Territory) wayeqale phansi futhi evivisa amabutho akhe, ecothele ukuphinda ahlasele amaviyo oSuthu kwesaseNkandla. Kwabanezinxushunxushu ezawathikazisa amaNgisi ekuqoqeni intela emizini ayeyivumele ukuthi ihlale ezifundeni ayezibhekelwe ngoshifu bawo oDunn noHlubi “ezabelweni” phakathi koMhlathuze noThukela; uSuthu lwaseluqala ukwemukeleka ngesasasa emizini eminingi (2 Nhlaba 1884) axwaya amashifu, axwayisa nabamhlophe.
Kwenzeka konke lokhu-nje, eBaQulusini asefike ngezinkani amaBhunu, afike ashaqa imfuyo, aphundla izinqolobane, ashiza imizi; abasindayo babaleka behla nezwe baze bayovinjwa uMzinyathi. ISekela likaNdabazabantu wombuso wamaNgisi kwesaseNquthu uA. L. Pretorius waphuthuma, walanda amaviyo abaTlokwa bakaHlubi (“the Basutos”) ahlome ngezibhamu, egibele amahhashi, ukuthi ahlangabezane nabaseBaQulusini abaxoshwa ngamaBhunu (20 Nhlaba 1884). Baphenduka aBaQulusi, baqonda kwesaseSihlengeni, lapho baficana khona nomkhankaso woSuthu wokulungiselela ukuyoziphindisela uZibhebhu.
UMalimede (Melmoth Osborn) waqoqa ibutho lezinkulungwane ezintathu zezinsizwa zabomdabu (“3000 native levies”), wazihlomisa, wazijuba ukuthi zilinde ziwudwendwe olugudle uMhlathuze kusuka ogwini lolwandle kuze kube maqondana neNkandla – ezingasogwini zabekwa phansi kukaJohn Dunn okwakungomunye wamashifu ayishumi nantathu (13) ayebekwe ekunqotshweni kukaZulu oLundi okwalandelwa ukuchithwa kweNkosi uCetshwayo esihlalweni sayo (1879). Ngenhla kwalapho elinye iviyo lenkulungwane namashumi ayisithupha (1600) labekwa phansi kukaMartin Oftebro, indodana yowayesuke eNoweyi (Norway) eze ngokwentumo yokuzoshumayela ivangeli kwaZulu, owayesehumushela amabutho amaNgisi isiZulu (“a missionary’s son and Zulu interpreter to the British troops”); kanye nelinye futhi lenkulungwane namashumi amahlanu (1500) elalijutshwe ukukhwanya liqaphelisise lize leqele ngaphesheya koMzinyathi, liholwa nguF. Galloway – omabili elekelelwa yinkulungwane namashumi amahlanu (1500) amaviyo abaTlokwa bakaHlubi (“the Basutos”) ababekade bejutshwe nguNdabazabantu uPretorius eNquthu ukuyodudula abaseBaQulusini ababexoshwa ngamaBhunu, sebethi balekela kwesaseMzinyathi.
USUTHU LUNQOBA AMANGISI KWELASENKANDLA NOSOKWETSHATHA KWESAKWAMBONAMBI
Uthe esuka-ke uMalimede (Melmoth Osborn) wayewaqoqela maqondana neNkandla amaviyo ezinkulungwane ezintathu (3000) eholwa nguSiyunguza wakwaMpungose noMavumengwana kaNdlela wakwaNtuli namasotsha amaNgisi angamashumi amahlanu (50) ayeholwa ngoGeorge Mansel noDick Addison (5 Nhlaba 1884). Luthe uma luphuma uSuthu ehlathini luholwa nguMntwana uDabulamanzi kaMpande (10 Nhlaba 1884), lwaqonda ngqo, lwawahlasela amaviyo kaMalimede, kwalala ucaca; wahlehla uMalimede nabayizinkulungwane ezimbili ababesasele (2000) baze bayokhosela enqabeni yabo ngaseNtumeni (Fort Chater); uMntwana uDabulamanzi kaMpande noSuthu kwelaseNkandla bamxosha baze bacishe bamweza uMhlathuze uMalimede namaviyo akhe kanye noDunn nawakhe – lwanqoba uSuthu (12 Nhlaba 1884).
Ingakabekwa-nje naphansi iNkosi uCetshwayo (phakathi noNhlolanja 1884), uSokwetshatha wakwaMthethwa kwesakwaMbonambi, owayengomunye wababevumelana noZibhebhu, wajuma uSomkhele wakwaMpukunyoni phesheya kweMfolozi, wamhlasela ephindelela. Luthe uma luphindisela uSuthu luholwa nguSomkhele, lwamxosha lwaze lwamweza uMhlathuze uSokwetshatha – “ezabelweni” (4 Ndasa 1884). Kwathi esephinda uSomkhele ehlasela, eselekelelwa nguBhejana noLokothwayo basemaNgweni phezu koMhlathuze (23-24 Ndasa 1884), bamxosha uSokwetshatha bamphindisela “ezabelweni” ngaphesheya koMhlathuze koJohn Dunn noMalimede namashifu namasotsha abo. Lwanqoba uSuthu.
AMANGISI NAMASHIFU NAMASOTSHA KWELASENKANDLA (Nhlaba – Nhlangulana 1884)
UMalimede (Melmoth Osborn) uthe esuka wayesejuba amaviyo abaTlokwa bakaHlubi (“the Basutos”) ukuthi bazomphindisela eNkandla, bahlasele uSuthu. Wafika ushifu uHlubi eNsingabantu eQhudeni namaviyo akhe ahlome ngezibhamu nagibele amahhashi kanye nangamakhulu amane (400) ayewaqashelwe (“native levies”) eholwa nguMatshana kaMondisa wakwaSithole noFaku kaZiningo wakwaNtombela kanye noMbuzo wakwaNtuli (18 Nhlaba 1884); bahlasela abakwaNtuli oKathongweni, okwakukade kungumuzi kaGodide kaNdlela owasala empini yasoNdini, baphanga imfuyo, bathungela imizi. Abasinda lapho babalekela emahlathini aseNkande; uHlubi nabelekeleli bakhe bedlulela kwamanye amaviyo oSuthu eNtaleni, kwalala ucaca (50).
Kwathi noma ayegculisekile uMalimede (Melmoth Osborn) ngokuphumelela kwamaviyo abaTlokwa bakaHlubi (“the Basutos”) ekutshwelezeni nasekubulaleni uSuthu “ezabelweni” phakathi noMhlathuze noThukela, wanquma ukuletha amasotsha amasha angamakhulu ayisishiyagalombili (800) uMlawuli wamaButho oMbuso wamaNgisi eNingizimu Afrika (British General Officer Commanding in South Africa) uLt-Gen H.A. Smyth. Atheleka “ezabelweni” (27 Nhlaba 1884).
UMntwana uDabulamanzi kaMpande – elekelelwa nguMehlokazulu kaSihayo wasemaQungebeni noNdabankulu wakwaNtombela kanye noSigananda kaSokufa wasemaNcubeni – waphuma namaviyo ayishumi nesithupha (16) eNkandla, wahlasela uMbuzo wakwaNtuli eMtanjeni phezu koThukela; kwaphuthuma ushifu uHlubi namaviyo akhe beyokwelekelela uMbuzo, bephelekezelwa nguFaku wakwaNtombela nawakhe (“native levies”), babulala amashumi amabili (20) ezinsizwa zoSuthu. Wasinda ngokulambisa uMntwana uDabulamanzi; indodana yakhe uMzikele yasala lapho. Lwahlakazeka uSuthu, kwathi abayisishiyagalolunye ababalekela ngaphesheya koThukela, babulalwa ngabakwaKhabela bakaGayed kaMakedama (1 Nhlangula 1884). Waguduza sonke esaseNsuze uHlubi nabalandeli bakhe, baphanga imfuyo – inkulungwane nekhulu namashumi amane nesishiyagalolunye lwezinkomo (1 149) nekhulu namashumi amahlanu ezimbuzi nezimvu (150).
Kwathi uma uMelimade (Melmoth Osborn) ehlola isimo ukuze awahlele kabusha amacebo akhe (10 Nhlangula 1884), walinganisela ekutheni uSuthu lusenamaviyo angamashumi amathathu nesithupha (36) – izinsizwa eziyizinkulungwane ezimbili nekhulu namashumi ayisithupha (2 160) – emahlathini aseNkandla, yena walinganisela ekutheni unamaviyo ayikhulu namashumi amathathu nanhlanu (135) – izinsizwa eziyizinkulungwane eziyisishiyagalombili nekhulu (8 100) – zabomdabu abaqashelwe ukumlwela (“native levies”). Wayefuna ukuthi izinkulungwane ezine (4 000) zamaviyo akhe abomdabu zibhekane-nje noSuthu eNkandla, bese kuthi ingxenye esele yenyuke nezwe iyoviva, iqaphele ngaseMzinyathi naseNquthu, yelekelelwa ngushifu uHlubi namaviyo akhe kanye namasotsha amaNgisi.
…
USUTHU LUNQOBA UMANDLAKAZI EMPINI YASETSHANENI (5 Nhlangulana 1884)
UZibhebhu wathi uma ezwa ukuthi uMnyamana uhlangene noSuthu nabakwaMdlalose emahlathini aseNgome, bemukela abakwaMagwaza namaQungebe abuya kwesaseMzinyathi, waphuthuma wayovivisa amaviyo angamashumi amathathu nanhlanu (35) eTokazi, maqondana-nje namahlathi aseNgome. Uthe engakagadli, kwasuka uHhamu, wajumisa eNgome, kwasinda abazibalekela bayocasha.
…
Kuthe uMntwana uNdabuko kaMpande noMntwana uZiwedu kaMpande kanye noMntwana uShingana kaMpande sebembekile ngokwesiko uMntwana uDinuzulu kaCetshwayo esihlalweni sakhe sobukhosi bakwaZulu (20 Nhlaba 1884), wahlangana nesishomo samaBhunu ayeholwa nguLukas Meyer kanye neJalimane uAdolf Schiel kwesaseBaQulusini, babonisana ngendlela uSuthu olungakhuthazwa ngalo ukunqoba uMandlakazi. AmaBhunu ayehlome ngezibhamu, egibele amahhashi; njengamaNgisi nawo ayekade ezingena izimpi ezilwiwayo, azihlwithele akutholayo – ikakhulukazi imfuyo namadlelo namasimu.
UZibhebhu uthe uma ezwa ngokuhlangana kweNkosi uDinuzulu namaBhunu eBaQulusini, waholekela eBangonomo noMandlakazi – izinsizwa eziyizinkulungwane ezintathu (3 000).
Luthe uSuthu seluqonda eBanganomo ukuyohlasela uMandlakazi, amaBhunu nezibhamu zawo (120) alulandela, ebheke ukwelekelela, uma uMandlakazi noma uNgenetsheni ethuka ebanyonyobela, ebajuma ngemuva. INkosi uDinuzulu yawahola amaviyo oSuthu – izinkulungwane eziyisithupha (6 000) zezinsizwa – bathi uma bewela uMkhuze, zanqwamana noMandlakazi emmangweni ezansi kwentatshana, iTshaneni; uSuthu lwamshaya, lwamnqoba uMandlakazi, wehlulwa uZibhebhu (5 Nhlangula 1884). Abasindayo babaleka bayozicashela emigedeni ezintabeni zasoBonjeni.
nguBheni wakwaKhumalo eBaQulusini [Ben Khumalo-Seegelken]
2005
0
INQOLOBANE YOLWAZI:
Jeff Guy. 1980. Destruction of the Zulu Kingdom: The Civil War in Zululand, 1879-1884. ISBN 9780582646865
Jeff Guy. 1979. The Anglo-Zulu War of 1879: Two Centenary Lectures. ISBN 9780854945481
John Laband. 2001. The Atlas of the Later Zulu Wars 1883-1888. ISBN 0-86980-998-9
Ben Khumalo-Seegelken. 1996-. Umlando (ongoing research).


c: text/html

text:
Isahluko 2
1 Kepha kwavela nabaprofethi bamanga phakathi kwesizwe, njengokuba nakinina kuzakuba khona abafundisi bamanga abazakungenisa ngasese izifundiso zamanga ezibhubhisayo, bephika noMbusi owabathengayo, bezilethela ukubhujiswa okusheshayo;
2 nabaningi bayakulandela amanyala abo; ngenxa yabo indlela yeqiniso iyakuhlanjalazwa;
3 nangokufisa bayakuthengiselana ngani ngamazwi obuqili, abakulahlwa kwabo kwamandulo akulibali nokubhujiswa kwabo akozeli.
4 Ngokuba uma uNkulunkulu engayekanga izingelosi ezonileyo, kodwa wazinikela ukuba ziphonswe esihogweni, emigodini yobumnyama, ukuba zigcinelwe ukwahlulelwa,
5 nezwe lamandulo engaliyekanga, kodwa wamlondoloza uNowa, umshumayeli wokulunga, engowesishiyagalombili, mhla eletha uzamcolo ezweni elingamesabi uNkulunkulu;
6 nemizi yaseSodoma neGomora wayahlulela wayichitha ngokuyiphendula umlotha, eyenza ibe yisiboniso kubo abangayikumesaba uNkulunkulu;
7 noLoti olungileyo, ehlushwa ngukuhamba ngamanyala kwabangenamthetho, wamhlangulisa —
8 ngokuba ngokubona nangokuzwa lona olungileyo, ehlala phakathi kwabo, wezwisa ubuhlungu umphefumulo wakhe olungileyo imihla ngemihla ngenxa yezenzo ezingenamthetho —
9 iNkosi iyakwazi ukuhlangulisa ekulingweni abamesabayo uNkulunkulu, kepha abangalungile iyabagcinela usuku lokwahlulelwa, bajeziswe,
10 ikakhulu labo abahamba ngokwenyama enkanukweni yokuzingcolisa, bedelela ubukhosi; bengamaphikankani nabaziqhenyayo abesabi nokuhlambalaza abenkazimulo,
11 kanti izingelosi, nokuba zizinkulu ngobuqhwaga namandla, azibamangaleli ngenhlamba phambi kweNkosi.
12 Kepha laba behlambalaza, benjengezidalwa ezingenangqondo, ngemvelo zizalelwe ukubanjwa nokubhujiswa, nabo bazakubhujiswa ekubhujisweni kwazo, behlambalaza abangakwaziyo,
13 bamukele umvuzo wokungalungi. Labo bathi ukutamasa emini kungukujabula; bayizisihla nezinsolo, bezitika ekukhohliseni kwabo bedla nani;
14 benamehlo agcwele ukuphinga nangayeki izono, bayenga imiphefumulo engaqinile, benenhliziyo ejwayele ukufisa, abantwana bokuqalekiswa,
15 beshiya indlela eqondileyo beduka, belandela indlela kaBalami kaBeyori owathanda umvuzo wokungalungi,
16 kepha waba nokusolwa ngenxa yokweqa kwakhe umthetho: imbongolo eyisimungulu yakhuluma ngezwi lomuntu, yanqabela ukuhlanya komprofethi.
17 Labo bayimithombo engenamanzi nezinkungu eziqhutshwa yisiphepho, abagcinelwe ubumnyama bobumnyama.
18 Ngokuba bekhuluma udwadwa, amazwi ayize, babayenga ngezinkanuko zenyama nangamanyala labo abasaphephayo abahamba ngokuduka;
19 bebathembisa inkululeko, kanti bona uqobo lwabo bayizigqila zokubhubha; ngokuba lokho umuntu ahlulwa yikho uyisigqila sakho.
20 Ngokuba uma bebuye bahilelwe, bahlulwe yikho, sebebalekele ukungcola kwezwe ngokuyazi iNkosi noMsindisi uJesu Kristu, khona ukugcina kwabo kubi kunokuqala.
21 Ngokuba ngabe kwaba ngcono kubo ukuba babengayazanga indlela yokulunga kunokuba kuthi sebayazile bafulathele umyalo ongcwele ababewunikeziwe.
22 Kubehlele njengokwesaga esiqinisileyo esithi: “Inja yabuyela ebuhlanzweni bayo,” nokuthi: “Ingulube igezwe qede yaphindela ukuzibhixa odakeni.”

robotstxt: allowed

filter: keep


text:
Ingcwethi kwezokulungisa ezokugqoka koBulawayo zithi idolobho leli liyakhokhela kwezokulungiswa kwezokuswenka eze fashion.
Lokhu yikho osekwenze ukuthi inhlanganiso ezinjenge Hunnar Management Agency imanyene leye iBumba Festival baqoqe umkhosi weFashion Festival wokubukisa izembatho zakulez’insuku ngoMgqibelo eNational Gallery.
“I-Fashion Festival inhlangene le iBumba Fashion Festival lapho kuzobe kuhlanganiswa khona ama designers ako Bulawayo lamanye ama designers aphuma ngaphandle kwe Bulawayo.”
USanah Mamthue, oyingwethi kwezokulungisa kwezembathi ezilohlonzi wako Bulawayo, uthe iFestival le izama kakhulu ukukhuthaza ingcwethi zase Zimbabwe ezilungisa izigqoko.
UMamthue uphinde wathi idolobha lako Bulawayo seliqume okumangalisayo endabeni zezigqoko (fashion).
“Kuma fashion shows isikhathi esinengi abantu ababalulekileyo yibo abatshengisa izinto zabo. Kuhambisana ngokuthi kubizwe abantu abasele isikhathi esinengi kanjani ku industry yona leyo.”
UMamthue uphinde wathi kuFestival le abasaqalayo kundaba zokulungisa izembatho ezilonhlonzi labo bazothola ithuba lokubukisa izigqoko zabo.


text:
Isahluko 17
1
UJehova wakhuluma kuMose, wathi:
2 “Yisho ku-Aroni, nakumadodana akhe, nakubo bonke abantwana bakwa-Israyeli, uthi kubo: ‘Lokhu kuyikho ayale ngakho uJehova, ethi:
3 Yilowo nalowo muntu wendlu yakwa-Israyeli ohlaba inkunzi noma imvana noma imbuzi ekamu, noma eyibulala ngaphandle kwekamu,
4 engayilethanga emnyango wetende lokuhlangana ukunikela ngayo ibe ngumnikelo kaJehova ngaphambi kwetabernakele likaJehova, lowo muntu wobalelwa icala legazi; uchithile igazi; lowo muntu uyakunqunywa kubantu bakubo.
5 Ngalokho abantwana bakwa-Israyeli bayakuletha imihlatshelo yabo abayihlaba endle, bayilethe kuJehova ngasemnyango wetende lokuhlangana, kumpristi, banikele ngayo ibe yiminikelo yokuthula kuJehova.
6 Umpristi wofafaza ngegazi i-altare likaJehova ngasemnyango wetende lokuhlangana, ashise amanoni, abe yiphunga elimnandi kuJehova.
7 Abasayikuhlabela amademoni imihlatshelo yabo abaye kuwo ukuphinga. Lokho kuyakuba yisimiso esiphakade kubo ezizukulwaneni zabo.’
8 “Wothi kubo: ‘Yilowo nalowo muntu wendlu yakwa-Israyeli noma owabafokazi abagogobeleyo phakathi kwabo onikela ngomnikelo wokushiswa noma ngomhlatshelo,
9 engayilethi emnyango wetende lokuhlangana ukunikela ngawo kuJehova, lowo muntu uyakunqunywa kubantu bakubo.
10 “ ‘Yilowo nalowo muntu wendlu yakwa-Israyeli noma owabafokazi abagogobeleyo phakathi kwabo odla igazi noma yiliphi, ngiyakumisa ubuso bami bumelane nalowo muntu odla igazi, ngimnqume kubantu bakubo.
11 Ngokuba umphefumulo womzimba usegazini; ngimnike lona e-altare ukwenzela imiphefumulo yenu ukubuyisana, lokhu kuyigazi elenza ukubuyisana ngomphefumulo.
12 Ngalokho ngathi kubantwana bakwa-Israyeli: “Makungabikho muntu kini odla igazi; nomfokazi ogogobeleyo phakathi kwenu makangadli igazi.”
13 “ ‘Yilowo nalowo muntu wabantwana bakwa-Israyeli noma owabafokazi abagogobeleyo phakathi kwabo ozingela, abambe isilwane noma inyoni edliwayo, makachithe igazi layo, alisibekele ngothuli.
14 Ngokuba umphefumulo wenyama yonke, igazi layo lihlangene nomphefumulo wayo; ngalokho ngathi kubantwana bakwa-Israyeli: “Maningadli igazi lenyama noma iyiphi, ngokuba umphefumulo wenyama yonke uyigazi layo; yilowo nalowo oyidlayo uyakunqunywa.”
15 “ ‘Yilowo nalowo odla ingcuba noma lokho okudweshulwe yizilo, noma engowokuzalwa ekhaya noma engumfokazi, makahlanze izingubo zakhe, ageze ngamanzi, abe ngongcolile kuze kuhlwe; khona uyakuhlambuluka.
16 Kepha uma engazihlanzi, angagezi umzimba wakhe, uyakuthwala ububi bakhe.’ ”


text:
Isahluko 3
1
Lapho isisondela inyanga yesikhombisa, abantwana bakwa-Israyeli besemizini, abantu babuthana eJerusalema njengomuntu munye.
2 Kwase kusuka uJeshuwa indodana kaJosadaki, nabafowabo abapristi, noZerubabele indodana kaSheyalitiyeli, nabafowabo, bakha i-altare likaNkulunkulu ka-Israyeli ukuba banikele ngeminikelo yokushiswa phezu kwalo njengokulotshiweyo emthethweni kaMose umuntu kaNkulunkulu.
3 Balimisa i-altare endaweni yalo, ngokuba babe novalo ngenxa yabantu balawo mazwe, banikela ngeminikelo yokushiswa kuJehova phezu kwalo, yebo, iminikelo yokushiswa ekuseni nakusihlwa.
4 Bagcina umkhosi wamadokodo njengokulotshiweyo, banikela ngeminikelo yokushiswa imihla ngemihla ngomumo njengokomthetho nanjengokwesiyalezo sezinsuku ngezinsuku,
5 nangasemuva umnikelo oshiswa imihla yonke, neyokwethwasa kwenyanga, neyemikhosi yonke emisiweyo kaJehova eyayingcwelisiwe, neyabo bonke abanikela ngenhliziyo ngeminikelo yesihle kuJehova.
6 Ngosuku lokuqala lwenyanga yesikhombisa baqala ukunikela ngeminikelo yokushiswa kuJehova; kepha isisekelo sethempeli sasingakabekwa.
7 Banika nababazi bamatshe imali kanye nababazi bemithi; banika amaSidoni nabaseTire ukudla nokuphuza namafutha ukuba balande imisedari eLebanoni, bayiyise elwandle eJopha ngemvume kaKoresi inkosi yasePheresiya kubo.
8 Ngomnyaka wesibili wokufika kwabo endlini kaNkulunkulu eJerusalema ngenyanga yesibili uZerubabele, indodana kaSheyalitiyeli, noJeshuwa indodana kaJosadaki, nensali yabafowabo abapristi, namaLevi, nabo bonke abafike eJerusalema bevela ekuthunjweni baqala ukumisa amaLevi, kusukela kwabaneminyaka engamashumi amabili kuya phezulu ukuba babonise umsebenzi wendlu kaJehova.
9 Base bema uJeshuwa namadodana akhe nabafowabo, noKadimiyeli namadodana akhe, amadodana akwaJuda, njengomuntu munye ukuba babonise izisebenzi endlini kaJehova, kanye namadodana kaHenadadi namadodana awo nabafowabo amaLevi.
10 Lapho abakhi sebebeka isisekelo sethempeli likaJehova, bamisa abapristi begqokile benamacilongo kanye namaLevi, amadodana ka-Asafa, enamasimbali ukuba badumise uJehova njengehlelo likaDavide inkosi yakwa-Israyeli.
11 Baphendulana ngokumdumisa nangokumbonga uJehova, bathi: “Ngokuba muhle, ngokuba umusa wakhe umi phakade phezu kuka-Israyeli.” Bonke abantu bakhamuluka ngokukhamuluka okukhulu ekumdumiseni kwabo uJehova, ngokuba isisekelo sendlu kaJehova sase sibekiwe.
12 Abaningi babapristi namaLevi, nezinhloko zawoyise, abadala ababeyibonile indlu yokuqala, bakhala ngezwi elikhulu ekubekweni kwesisekelo saleyo ndlu phambi kwamehlo abo; abaningi bakhamuluka ngentokozo,
13 ngangokuba abantu babengenakwahlukanisa izwi lokukhamuluka kwentokozo nezwi lokukhala kwabantu, ngokuba abantu bakhamuluka ngokukhamuluka okukhulu, umsindo wezwakala kude.


text:
'Kungukumosha isikhathi ukuncenga uSurman'
2012-11-13 12:01
Johannesburg - Umqeqeshi weBafana Bafana, uGordon Igesund, uthi ulahle ithemba ngoAndrew Surman kungakapheli nemizuzu emihlanu ehlangene nalo mdlali weNorwich City, kubika iKickOff.com.
USurman useke wadlalela iqembe laseNgilandi labangaphansi kweminyaka engu-21 kanti ngokusho kuka-Igesund, akazimisele ngokudlalela iBafana Bafana.
"Ngicabanga ukuthi bekuwumsebenzi wami ukuhlangana noSurman kodwa kuthe ingakapheli nemizuzu emihlanu kuya kweyisithupha ngabona ukuthi ngizimoshela isikhathi nje," kusho u-Igesund.
"Angicabangi ukuthi ukhombise ukuyithanda eyokumcabanga kwami. Ngokwami ngeke ngimgxeke yena. Wazalelwa lapha, kodwa kufana nokuthi ungowaseNgilandi," kusho yena.
USurman wazalelwa eGoli eminyakeni engu-26 eyedlule, lapho abazali bakhe abangabaseBrithani ababehlala khona ngesikhathi ubaba wakhe esebenzela inkampani yomshwalense.
U-Igesund uyavuma ukuthi akusizanga ngalutho ukuzama ukuncenga uSurman ukuba adlalele iBafana.
"Ngicabanga ukuthi ukuba ngizamile ukumncenga bekuzofika lapho ecabanga khona ukuthi simncengile ngakho angicabangi ukuthi ngifuna akuba nabadlali abazocabanga kanjalo bezitshela ukuthi basenzela umusa... Ngase ngikhetha ukumyeka."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Liboshiwe iphoyisa elidubule umakhelwane ngenxa ka-plastiki
2017-06-30 11:03
Durban – Iphoyisa likaMasipala weTheku elidubule umakhelwane walo oneminyaka engu-48 ubudala eVerulam ngenxa kaplastiki, seliboshiwe ngecala lokuzama ukubulala, kusho amaphoyisa KwaZulu-Natal ngoLwesine.
Iphoyisa, 35, lidubule umakhelwane walo esiswini kulandela ingxabano ebiphakathi kukamakhelwane noyise wephoyisa ngoLwesithathu ntambama.
"Kuthiwa ummangali uxabane nomakhelwane wakhe [ubaba wephoyisa], indodana kamakhelwane [iphoyisa] yakhipha isibhamu yadubula ummangali esiswini,” kusho uCaptain Nqobile Gwala.
Okhulumela iReaction Unit South Africa uPrem Balram uthe isigameko senzeke kuFlamingo Way eDawncrest ngezithuba zabo-16:00.
OLUNYE UDABA: Kudutshulwe kwabulawa amaphoyisa amabili esiteshini
Kuthiwa ingxabano iqalwe uplastiki obusemgwaqeni okuthiwa uphephukele ngakomunye womakhelwane.
"Ngesikhathi kuqhubeka ingxabano, iphoyisa ebelingekho emsebenzini ngaleso sikhathi, likhiphe isibhamu ladubula umakhelwane amahlandla alinganiselwa kwangu-12,” esho.
"Ezinye zezinhlamvu zibhajwe emotweni yesisulu yohlobo lweKia, eyodwa yangena esiswini yayophuma ngomhlane. Iphoyisa libalekile endaweni yesigameko,” kusho uBalram.
UGwala uthe umsolwa ngokuhamba kwesikhathi uboshiwe ngecala lokuzama ukubulala.
Uzovela enkantolo kungekudada, kuqhuba uGwala.
- News 24


text:
UKUHLULEKA kokusebenza kwezinso kumthathe lapho sekusele kancane akhiphe icwecwe futhi aphinde avule nendawo ephambili yokungcebeleka ekhaya labazali bakhe eMpophomeni umculi weSoul Brothers yodumo uMnu David Masondo (67).
Lokhu kushiwo indodana yakhe endala uMnu Nkosinathi Masondo (47) ofana nse noyise wakhe.
UMdavu’yadavuza, njengoba ebaziwa uDavid, uzalwa intombi yakaZwane noMpondozamile’enjeni Masondo. Iphephandaba i-Echo livakashele eMpophomeni lapho likhulume nomngani kamufi abakhula naye kusukela beyizingane, baba izinsizwa kwaze kwaba baba ngamadoda emizi.
UMnu Smangasendlala Zondi uchaze lo mculi njengeqhawe athe liphindwe kabili.
UMasondo ubenemizi emibili eHammarsdale, ose-Extention yase-Unit 2 nosendaweni wabadla izambane likapondo ebizwa ngokuthi kukwaMazakhele bude buduze nalona omunye. Ngaphandle kokwaziwa ngokuba yingcokama elabe lishintsha izingubo zokugqoka noma kathathu ngosuku futhi elabe liyisoka, umndeni kaMasondo uthe uyohlale umkhumbula “ uMdav’uyadavuza” ngamancoko akhe nothando lwakhe ngomndeni wakhe.
UZondi uqhube ngokuthi lo umculo kwakubonakala ukuthi yinto uMasondo ayogcina futhi aphelele kuyona ngoba kwabe kuyinto ekuyena kusukela ekhula kwaze kwaba uyahamba uya kwaNdongaziyaduma.
“Uzalelwe endaweni yasemakhaya eDulela engekude kakhulu nakhona lapha esikhona. Le ndawo uyithola uma uhamba ngendlela elibhekise eHowick. Ufunde esikoleni samabanga axubile (combined) ngaleso sikhathi esasibizwa ngeHowick kodwa manje esesibizwa ngeNjoloba.
“Imfundo yakhe yonke uyifunde kuleso sikole waze ube uyaqeda. Kube neqembu elalibizwa ngeJet okuyiqembu lokuqala alijoyina edansa khona. Ngaleso sikhathi uma iqembu liyodlala kwakuqala ntambama kuze kube sekuseni sasikubiza ngo-6 to 6 lokho.
“Ngokufadalala kweqembu ke kulapho yena amabambo awabhekisa eHammarsdale lapho abe eqonywe khona. Wagcina eyishadile okwaba unkosikazi yakhe yokuqala uMaSithole uMummsy naye ongasekho.
“UMaSithole wabe engowakwaZenzele khona lapha kodwa bathuthela eHammarsdale ngoba indawo kwabe kungeyabokudabuka baseNdiya. Ngenhlanhla uthe uma efika evakashile eHammarsdale wathola ukuthi kuneqembu iSoul Brothers elabe lilungisela ukuya Egoli liyoqhuba wona umculo.
“Akabange esasala naye wahamba nabo baya Egoli,” kusho uZondi.
UMasondo noMaSithole babusiswa ngabantwana abantwana abathathu, umfana oyedwa namantombazane amabili. Echaza uZondi obelokhu emoyizele njalo ekhuluma ngomngani wakhe uthe uMasondo bathi uma befika beyiqembu le Egoli, lashisa ilanga.
“Ukushisa kwelanga kuchaza ukuthi kubi imali ayingeni futhi akuhambi kahle kumculo abebewenza. Ngokuhlakanipha amalunga eqembu le-Soul Brothers abona ukuthi umuntu oyimbangela yokushisa kwelanga kwabe kungumphathi wabo uHamilton Nzimande base bekhetha ukuphuma bodwa baziculele ngaphandle kokuthi babe ngaphansi kwesandla sakhe.
“Kwangeniswana ezinkantolo kwangangokuthi uNzimande walwa ethi uma becula abangazibizi ngamaSoul Brothers bashiye igama.
“Igama “Ogandaganda BaseNingizimu Africa” laqhamuka kanjalo ngoba kwakuthi uma kudlalwa umculo wabo oMasondo lingasetshenziswa igama lama Soul Brothers ngoba kwakusaliwa impi enkantolo abagcina beyiwinile,” kubeka uZondi.
Indodana yakhe nayo ibilandela ezithendeni zikayise ngoba nayo ibiyilungu leqembu Oguluva elabe liqalwe wuye uMdavu. Iqhuba indodana ithe uyise ubenesithembu ngoba wabuye washa nonkosikazi wesibili, uNkk Wendy uMaGumede abagcina babe nezinkinga kwaba kugqashuka kwefindo phakathi kwabo.
“Umama uMaGumede waba nabantwana ababili umfana oyedwa nentombazane,” kusho yena.
Indodana kaMasondo ikuvezile ukuthi ubaba wayo unabanye abantwana nabo abalahlekelwe ngokudlula kwakhe emhlabeni.
UMasondo udlule emhlabeni ngeSonto emva kokuxinwa izinso kanti uzofihlwa ngeSonto emva kwenkonzo ezokuba seMpumalanga Stadium khona eHammarsdale. Namhlanje ngoLwesine kuzokuba nenkonzo yesikhumbuzo lapho okwabe kuyikolishi lubuthishela iMpumalanga.
Imenenja yamaSoul Brothers uBhodloza Nzimande kuleli sonto ucashunwe emibikweni yamaphephandaba ethi kuzokuba kunamalungiselelo enye inkonzo yesikhumbuzo ezoba seGoli khona namahlenje uma izinhlelo zihambe kahle.
Kuleli qembu sekusele uMoses “Black Moss” Ngwenya kubaculi abadala nabaqala leli qembu emva kokuhamba kukaMdavu.
Kwabanye asebalishiya leli kungabalwa uTuza Mthethwa noZenzele Mchunu.
UNgqongqoshe wezamaCiko namaSiko uNathi Mthethwa ungomunye walabo abathumele umyalezo wokuzwelana nomndeni kaDavidi Masondo ethi ekudlula kwakhe emdlabeni kufana nembibizane kumaciko emhlabeni wonkana.
“Iqembu njengoba lasungulwa ngo-1974, lapho kwabe kunzima khona kakhulu emlandweni wezwe, lajabulisa imiphakathi yabasebenzi kanjalo nalabo abahlwempu ezindaweni zasemakhaya, likhuluma ngezinselelo zabo liphinde libanike ithemba ngomculo,” kusho uMthethwa esitatimendeni sabezindaba


text:
Kuxwayiswa amalungu ezitokfela ngobugebengu obudlangile
2017-12-06 16:00
Tzaneen - Amaphoyisa aseLimpopo ngoLwesithathu axwayise amalungu ezitokfela ngokuba asebenzise ubuchwepheshe uma esehlukaniselana imali, esikhundleni sokunikana esandleni.
Amaphoyisa athi lokhu kuzogwema ukugetshengwa kwabantu okubukeka kudlangile eTzaneen.
Lesi sexwayiso siza ngemuva kokuboshwa kowesilisa, 26, eMakweng kulandela isigameko sokuphanga ehlomile eMaake, ngaphandle kwaseTzaneen, lapho kwebiwe khona imali yestokfela.
"La basolwa babe sebebonakala edolobheni eTzaneen. Amaphoyisa azamile ukubamisa kepha bayishaya yazula imoto, ase eyabajaha akwazi ukubopha umsolwa oyedwa ePaledi Mall," kusho uLieutenant-Colonel Moatshe Ngoepe.
OLUNYE UDABA: Amaphoyisa akhiphe isexwayiso kwabadlala izitokfela
UNgoepe uqhube ngokuthi kube sekutholakala isibhamu esisodwa esingekho emthethweni ngesikhathi kuboshwa umsolwa.
"Umsolwa usaphenywa ukuze kutholakale ukuthi azikho yini ezinye izigameko zobugebengu abandakanyeka kuzo," esho.
Uqhube ngokuthi umsolwa uzovela enkantolo kungekudala.
UNgoepe uphinde wazwakalisa ukuthi owesifazane, 54, waseBolobedu uphucwe imali yestokfela efika nje kwakhe ekade ephuma ebhange ngomhlaka-30 Novemba.
Omunye umuntu wesifazane, 42, naye uphucwe imali yestokfeka eGoudplas, eModjadjiskloof, ngesikhathi engenelwa yizigebengu zeba imali nezingubo zikaKhisimusi zezingane.
- News24


text:
Izinsuku Ibhayisikobho Date Calculator
Ungakwazi ukwengeza noma ukhupha kusukela ngosuku oluthile.
Usuku emva kwezinsuku 100 kusukela namhlanje → 29/03 (Mar) / 2017
Ungasebenzisa ukuze wokubala izinsuku 100 zakho yokugubha usuku nge sakho Piangse futhi :)
World Iwashi
Current Uhlu isikhathi emazweni ahlukahlukene futhi izindawo. Ungasebenzisa ukucinga ngegama eliyisihluthulelo for clock ngokushesha ukucinga ezweni elithile futhi. ☀ icon = usuku. ★ icon = ebusuku.
Anniversary Calculator
usuku emva kwezinsuku 7, izinsuku 100, izinsuku 1000, iminyaka 1, iminyaka 2, emi-3 Anniversary ngaphezulu kusukela ngosuku oluthile.
Age Calculator
Ungakwazi ukubala yobudala olunembile olusekelwe usuku lokuzalwa.
Zodiac Ukucinga
Ungathola Zodiac yakho siqu Ngena leli thuluzi.
Unix isitembu sesikhathi efundekayo Converter Usuku / isikhathi
Ungakwazi ukuguqula Unix isitembu sesikhathi efundekayo usuku / isikhathi.
Efundekayo Usuku / isikhathi Unix isitembu sesikhathi Converter
Ungakwazi ukuguqula efundekayo date / isikhathi Unix Time Stamp.
Sec / Min / Hour / Day Converter
secounds 300 → imizuzu 5
1200 imizuzu → 20 amahora
Izinsuku Ibhayisikobho Date Calculator
Ungakwazi ukwengeza noma ukhupha kusukela ngosuku oluthile.
Usuku emva kwezinsuku 100 kusukela namhlanje → 29/03 (Mar) / 2017
Ungasebenzisa ukuze wokubala izinsuku 100 zakho yokugubha usuku nge sakho Piangse futhi :)
Related TagsDate Calculator Years Months Emaviki Days Amahora Imizuzu Seconds Counter


text:
UPope ucacisa ngezizatu zokushenxa
2013-02-12 12:03
Vatican City - UCardinal Joseph Ratzinger wayesondelene kakhulu noPope John Paul II, ngesikhathi ehlaselwa ukugula waze waficwa ngukufa.
UJohn Paul, wakhungathwa yisifo iParkinson wakhubazeka, kanti wayengasakwazi ukukhuluma ngisho nokuhamba ngesikhathi eficwa ngukufa ngo-2005 eneminyaka engu-84 ubudala – isimo sempilo yakhe sashiya uPapa engasakwazi ukubhekana nezinselelo, ezihlanganisa izigameko zocansi ezazithinta abefundisi bebandla.
URatzinger, wakhethwa waba nguPope Benedict XVI, eneminyaka engu-78 ubudala.
Njengoba esesula, kuyacaca ukuthi ufuna ukugwema ukuba kube nokukhathazeka ebandleni – futhi ngalokho, mhlawumbe uhlose ukusiza ibandla lihambisane nezinto ezenzakalayo kulesi sikhathi samanje ezimayelana nemithi.
Esimemezelweni sakhe, uBenedict uthe amandla akhe ezinyangeni zakamuva “aya ngokuphela ngendlela yokuthi ngibonile ukuthi umsebenzi wami ngeke usenzeka ngendlela abantu abathemba ngayo.”
Esontweni, ababhishobhi bayaphoqwa ukuba besule ezikhundleni zabo uma sebefike eminyakeni engu-75 ubudala, kanti nabaphezulu bayanqatshelwa ukuba bavotele uPapa omusha uma sebefike eminyakeni engu-80 ubudala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Isahluko 3
1 Ngakho-ke, bazalwane abangcwele, enihlanganyela ukubiza kwasezulwini, qaphelani umPhostoli nomPristi omkhulu wesivumo sethu uJesu,
2 owayethembeka kuyena owammisayo, njengoMose naye wayenjalo endlini yakhe yonke.
3 Ngokuba lowo kwathiwa ufanele inkazimulo enkulu kunoMose, njengalokhu oyakhileyo indlu unodumo olukhulu kunendlu.
4 Ngokuba yileyo ndlu yakhiwa ngothile; kepha owakha konke nguNkulunkulu.
5 UMose kambe wayethembekile endlini yakhe yonke njengenceku, kuze kube ngubufakazi balokho obekuzakukhulunywa,
6 kepha uKristu uthembekile njengendodana phezu kwendlu yakhe, esiyindlu yakhe thina, uma sibambisisa isibindi nentokozo yethemba liqine kuze kube sekupheleni.
7 Ngalokho njengokusho kukaMoya oNgcwele ukuthi: “Namuhla, uma nilizwa izwi lakhe,
8 ningazenzi lukhuni izinhliziyo zenu njengasekucunuleni ngosuku lokulingwa ehlane,
9 lapho oyihlo bangilinga bengihlola, noma bebona imisebenzi yami iminyaka engamashumi amane;
10 ngalokho nganengwa yileso sizukulwane, ngathi: ‘Bayaduka njalonjalo enhliziyweni yabo, abazazanga izindlela zami,’
11 ngaze ngafunga ekuthukutheleni kwami, ngathi: ‘Abayikungena ekuphumuleni kwami.’ ”
12 Xwayani, bazalwane, ukuba nakoyedwa kini kungabikho nhliziyo embi, engakholwayo, emhlubukisa kuNkulunkulu ophilayo;
13 kepha yalanani imihla ngemihla kusathiwa namuhla, ukuze kungabikho kini owenziwa lukhuni ngokukhohlisa kwesono,
14 ngokuba sesingabahlanganyela kuKristu, uma sibambisisa ithemba lethu lokuqala kuze kube sekupheleni.
15 Uma kuthiwa: “Namuhla, uma nilizwa izwi lakhe, ningazenzi lukhuni izinhliziyo zenu njengasekucunuleni,”
16 pho-ke, yibaphi abezwayo bacunula na? Akusibo bonke abaphuma eGibithe ngoMose na?
17 Yibaphi-ke anengwa yibo iminyaka engamashumi amane na? Kwakungesibo abonayo, abazidumbu zabo zawa ehlane na?
18 Yibaphi afunga kubo ngokuthi abayikungena ekuphumuleni kwakhe, uma kungesibo abangalalelanga na?
19 Siyabona-ke ukuthi babengenakungena ngenxa yokungakholwa kwabo.


text:
Zimkhalele oshaye unkosikazi ngesando
2014-03-07 14:03
Johannesburg - Kuboshwe owesilisa okuthiwa ushaye unkosikazi wakhe ngesando eSwaneville, ngaseKrugersdorp, kusho amaphoyisa aseGauteng ngoLwesihlanu.
Isigameko senzeke ngesikhathi kunengxabano ngoLwesine, kusho uWarrant Officer Solomon Sibiya.
"Ubefuna ukuya kwenye indawo ukuyobhalisela umsebenzi ngesikhathi umsolwa emsola ngokuthi ufuna ukuya kwenye indoda," usho kanje.
"Umsolwa ube esemshaya ngesando ekhanda nasemzimbeni."
Owesifazane ubalekele endlini yangasese, wamlandela khona waqhubeka nokumshaya," kusho uSibiya.
Ulimale ekhanda kanti uphuthunyiswe esibhedlela ngokuhamba kwesikhathi.
Kuvulwe icala lokushaya ngenhloso yokulimaza.
Kuboshwe owesilisa oneminyaka engu-43 ubudala wabe esegcinwa esiteshini samaphoyisa eKagiso.
Kulindeleke ukuba avele enkantolo maduzane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kubulawe unogada wokhulumela uMasipala waseMsunduzi
2017-11-09 07:38
Durban - Kudutshulwe kwabulawa unogada kalowo okhulumela uMasipala waseMsunduzi, uJabu Ngubo, ngoLwesithathu.
UMhlabunzima Mngoma kusolwa ukuthi ubulawe ngamadoda amabili amdubule ephindelela ngesikhathi engena emotweni ngoLwesithathu ekuseni endaweni yaseCaluza ngaphandle kwasePietermarutzburg.
Okhulumela amaphoyisa aKwaZulu-Natal uColonel Thembeka Mbhele, uthe lo nogada wesikhulumi oneminyaka engu-30 ubudala ubesemotweni yakwamasipala ngesikhathi edutshulwa.
OLUNYE UDABA:Kudutshulwe unogada eMlazi, kwaboshwa 3 wabasolwa
"Umufi uphuthunyiswe esibhedlela enenqwaba yamanxeba okudutshulwa lapho ahlonzwe khona njengoshonile. Imbangela yesigameko iyaphenywa," kusho uMbhele.
La madoda amabili kusolwa ukuthi adubule uMngoma ngesikhathi esondela emotweni, amkhipha kuyo ngaphambi kokumdubula.
UNgubo uthe ubuhlungu kulandela ukuzwa ngalezi zindaba, nangendlela abulawe ngayo.
Okhulumela uMasipala eMsunduzi uThobeka Mafumbatha uchaze lo nogada njengomuntu obesebenza ngokuzikhandla.
"Sidabukile ngokudlula kwalo nogada obewuthanda umsebenzi wakhe, sithi dudu emndenini nabangani bomufi," kusho uMafumbatha.
- ANA
- News24


text:
Kuboshwe abazali abebekhiyela endlini ingane ekhubazekile
2017-12-27 14:03
Tokyo – Amaphoyisa aseJapan ngoLwesithathu abophe indoda
nonkosikazi wakhe ngemuva kokutholakala kwendodakazi yabo, 33, ishonile.
Le ndodakazi kuthiwa ibivaleleke egumbini elincane lapho
bekagcinwe khona iminyaka, kanti isidumbu sayo sitholakale siyiqhwa.
Kuthiwa le ntokazi ibigcinwa lapha ngpba ikhubazekile
engqondweni nokuyinto ebimenza abe nodlame futhi nolaka.
OLUNYE UDABA:Kuxwayiswa abazali ngezikole zokusoka ezingekho emthethweni
Amaphoyisa ase-Osaka Prefectural athi isidumbu sika-Airi
Kakimoto besesibolile ngesikhathi abazali bakhe bebika ukuthi useshonile ngoMgqibelo.
Laba bazali uYasutaka
Kakimoto, 55, noYukari Kakimoto, 53, bavumile ukuthi bebephakela indodakazi
yabo kanye ngosuku kuleli gumbi selokhu bamvalela khona isikhathi
esingangeminyaka engu-15.“Indodakazi yethu iphazamisekile ekhanda,
kusukela
eneminyaka yo-16 no-17 ibinodlame, yingakho sasiyigcina kuleli gumbi kusho
abazali betshela amaphoyisa.
- Reuters


text:
Isahluko 8
1
INkosi uJehova yayisingibonisa kanje: bheka, nanto iqoma lezithelo zasehlobo.
2 Yathi: “Amose, ubonani na?” Ngathi: “Iqoma lezithelo zasehlobo.” Wayesethi uJehova kimi: “Ukuphela sekufikile kubantu bami u-Israyeli; angisayikumdlula.
3 “Izihlabelelo zethempeli ziyakuba ngukuhhewula ngalolo suku,” isho iNkosi uJehova; “izidumbu ziyakuba ziningi, zilahlwe ezindaweni zonke. Thulani!”
4 Yizwani lokhu nina enigwinya abampofu, nenichitha abaswelayo bezwe,
5 nithi: “Kuyakudlula nini ukwethwasa kwenyanga ukuba sithengise ngamabele, nesabatha ukuba sikhiphe ukolweni, senze i-efa libe lincane, senze ishekeli libe likhulu, senze izilinganiso ukuba zikhohlise,
6 ukuze sithenge abampofu ngesiliva nabaswelayo ngamabhangqa ezicathulo, sithengise ngamahlunge kakolweni.”
7 UJehova ufungile ukuziqhenya kukaJakobe ngokuthi: “Impela angiyikukhohlwa kuze kube phakade nesisodwa sezenzo zabo.
8 “Umhlaba awuyikuqhaqhazela ngalokho, balile bonke abakhileyo kuwo, na? Yebo, uyakukhukhumala wonke njengeNayile, unyakaze, ubuye ubohle njengomfula waseGibithe.
9 “Kuyakuthi ngalolo suku,” isho iNkosi uJehova, “ngilishonise ilanga emini, ngenze ukuba kube mnyama emhlabeni emini ekhanyayo.
10 Ngiyakuphendula imikhosi yenu ibe ngukukhala, nezihlabelelo zenu zonke zibe yizililo, ngibeke izindwangu zamasaka ezinkalweni zonke, nobumpandla kuwo onke amakhanda, ngikwenze kube njengokulilela indodana eyodwa, ukuphela kwakho kube njengosuku olumunyu.”
11 “Bhekani, izinsuku ziyeza,” isho iNkosi uJehova, “lapho ngiyakuthuma indlala ezweni, kungabi yindlala yezinkwa, kungabi ngukomela amanzi, kepha kube ngeyokuzwa amazwi kaJehova.
12 Bayakuzulazula kusukela elwandle kuze kube selwandle, kusukela enyakatho kuze kube sempumalanga, bahambahambe ukufuna izwi likaJehova, kepha abayikulifumana.
13 “Ngalolo suku izintombi ezinhle nezinsizwa ziyakudangala ukoma.
14 Abafunga icala laseSamariya, bathi: ‘Kuphila kukankulunkulu wakho, Dani,’ nokuthi: ‘Kuphila kothandiweyo wakho, Beri Sheba,’ bayakuwa, bangabe besavuka.”


text:
INQABAYOKULINDA Agasti 2009
ISIHLOKO ESISESEMBOZWENI
Ingabe Zonke Izinkolo Zilungile?
Ingabe zonke izinkolo ziholela endaweni eyodwa? Cabanga ngalokho uJesu akusho ngale ndaba.
ISIHLOKO ESISESEMBOZWENI
Inkolo Elungile Ikhuthaza Izimiso Eziphakeme Zokuziphatha
Funda lokho okufundiswa iBhayibheli ngomshado, isehlukaniso nokuziphatha kabi kobulili.
ISIHLOKO ESISESEMBOZWENI
Inkolo Elungile Noma Efanele Ikhuthaza Ukuziphatha Okuhle
Thola lokho okufundiswa iBhayibheli ngomshado, isehlukaniso nokuziphatha ngokobulili.
ISIHLOKO ESISESEMBOZWENI
Inkolo Efanele Ikhuthaza Ukuhlonipha IZwi LikaNkulunkulu
UJesu wakhuthaza ukuhlonishwa kweBhayibheli. Ingabe izinkolo zenza okufanayo namuhla?
IZINDLELA ZOKWENZA UMNDENI UJABULE
Ukuphatha Imali
Izimali zomkhaya ziyimbangela yezingxabano. Thola ukuthi iBhayibheli lingakusiza kanjani uxazulule izinkinga zezimali.
FUNDISA IZINGANE ZAKHO
URahabi Wayezinaka Izindaba Ayezizwa
Yini eyashukumisa uRahabi ukuba avikele izinhloli zakwa-Israyeli?


text:
Kushone abane, kwalimala abahlanu engozini yesitimela
2017-12-19 16:00
Kananga - Kushone abantu abangu-4 kwalimala abahlanu ngoMsombuluko ebusuku ngesikhathi isitimela siphuma kujantshi maphakathi neDemocratic Republic of Congo (DRC), kusho iziphathimandla.
Isigameko senzeke esigodini saseBena-Kadiebue, okungamakhilomitha angu-65 ukusuka enyakatho yeKananga.
Kusolwa ukuthi imbangela yengozi kube yisihlabathi kanti nesibalo sabalimele nabashonile singase sinyuke njengoba isitimela sisalele ngohlangothi - okungenzeka ukuthi kukhona abacindezelekile.
OLUNYE UDABA:Ingozi yesitimela ibulale 20 eNdiya
Izingozi zezitimela zijwayelekile e-DRC kanti futhi zijwayele ukudlula nemipefumulo eminingi yabantu.
Ngomhlaka-12 Novemba kwashona abantu abangu-35 ababegibele isitimela esasithwele amathangi kawoyela engemuva kokuthi sakhalakathela emhosheni esifundazweni iLualaba.
Isigameko sangoMsombuluko ngesesithathu kule nyanga.
- AFP


text:
Kuxoshwe odokotela abebesesitelekeni eNigeria
2012-05-08 10:27
Lagos - Izikhulu eLagos, eNigeria, zixoshe odokotela abangu-788 abadube imijovo bangena esitelekeni bekhala ngamaholo kula masonto amathathu edlule, kusho isitatimende.
"Bangu-788 odokotela abebesebenzela uhulumeni abaxoshiwe eLagos ngoMsombuluko... kulandela isiteleka esingekho emthethweni abangena kusona kusukela ngo-Ephreli 16," kusho isitatimende.
Kuthiwa lokhu kuxoshwa kulandela ukuthi labo dokotela bahluleka ukuphendula ukuthi kungani bengekho emsebenzini.
Uhulumeni usuqashe odokotela abangu-373 abazovala lezi zikhala njengoba kuzoqashwa abanye kungekudala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
http://www.isolezwe.co.za/index.php?fArticleId=4571398
Kufe umfundi kubhikishwa enyuvesi
August 22, 2008 Edition 1
Sihle Mkhize
UPHELE sekumuncu umbhikisho wabafundi base-University of South Africa (Unisa) ophikweni lwayo lwaseThekwini ngesikhathi kushona umfundi oneminyaka engu-22 ubudala okusolakala ukuthi uhluleke ukuphefumula ngemuva kokuhilwa yisisi esikhipha unyembezi esiqhunyiswe ngesikhathi amaphoyisa ezama ukuhlakaza isixuku.
Lo mfundi ochazwe njengoMncedisi Noconjo ubenza unyaka wesine ezifundweni zomthetho.
Kulo mbhikisho, oqale ekuseni kule nyuvesi esemgwaqeni u-KE Masinga (Old Fort), kuphinde kwaboshwa abafundi abangu-15 ngamacala okudala udlame esidlangalaleni nokulimaza impahla.
Okhulumela amaphoyisa, u-Inspector Michael Read, uthe umfundi oshonile uqulekile ngesikhathi abafundi bebaleka, wathathwa nge-ambulensi ephuthunyiswa esibhedlela, washonela endleleni. URead uthe kusaphenywa ngembangela yokufa kwakhe.
Balinganiselwa ku-200 abafundi abebebhikisha bekhala ngezinguquko ezenziwe bengaziswanga ngendlela kule nyuvesi.
Lezi zinguquko zihlanganisa esokuthi kumele labo abazobhalisa kuyo basebenzise i-internet njengoba lungeke lusasetshenziswa uhlelo oludala lokuthi bashaye ujenga babhaliswe ngomabhalane.
USihlalo wenhlangano emele abafundi kwi-Young Communist League, uMnuz Vusi Khomo, uthe baziswe ngalezi zinguquko ngeposi kanti abanye abafundi abazitholanga kwazincwadi lezo.
“Abafundi abaqhamuka emakhaya bazobhekana nenkinga ngoba ezikoleni abafunda kuzo akukho ngisho amakhompyutha,” kusho uKhomo.
Bathi babona ukuthi belulungile uhlelo oludala futhi lusebenza kahle. Okunye abakhala ngakho wukuthi sebezothola ama-CD aqukethe uhla lwezincwadi okuzodingeka bazithenge.
“La ma-CD avulwa ngekhompyutha. Abangenawo amakhophyutha bazowavula kuphi ngoba kuzodingeka bakhiphe imali uma beyowavula kuma-internet café,” kubuza uKhomo.
Umqondisi walesi sikhungo, uMnuz Magnet Ntombela, uthe akanawo amandla okuthi avimbe lolu hlelo oluphakanyiswa yi-Unisa kuzwelonke lungasebenzi ezikhungweni zale nyuvesi eziseThekwini.
Uthe ngoLwesihlanu bathola uhlu lwezikhalazo luvela kubafundi lubazisa ngokungeneliseki ngezinguquko kodwa bangacacisa ukuthi bazobhikisha.


text:
Isahluko 27
1
UDavide wathi enhliziyweni yakhe: “Ngiyakubhubha ngelinye ilanga ngesandla sikaSawule; akukho okungcono kimi kunokuba ngibaleke, ngiye ezweni lamaFilisti; uSawule uyakungiyeka, angabe esangifuna emikhawulweni yonke yakwa-Israyeli, ngiphunyuke esandleni sakhe.”
2 Wayesesuka uDavide, wawela, yena nabantu abangamakhulu ayisithupha ababe naye, waya ku-Akhishi indodana kaMahoki, inkosi yaseGati.
3 UDavide wahlala no-Akhishi eGati, yena nabantu bakhe, kwaba yilowo nalowo nomuzi wakhe, uDavide enawomkakhe bobabili, o-Ahinohama waseJizreyeli no-Abigayili waseKarmeli umkaNabali.
4 Kwabikwa kuSawule ukuthi uDavide ubalekele eGati; akabe esamfuna futhi.
5 UDavide wathi ku-Akhishi: “Uma ngifumene umusa emehlweni akho, mabanginike indawo komunye wemizi yasemaphandleni ukuba ngihlale khona, ngokuba inceku yakho izakuhlalelani nawe emzini wenkosi na?”
6 U-Akhishi wamnika iSikilagi ngalolo suku; ngalokho iSikilagi lingelamakhosi kuze kube namuhla.
7 Umumo wezinsuku zokuhlala kukaDavide ezweni lamaFilisti wawungumnyaka nezinyanga ezine.
8 UDavide nabantu bakhe benyuka, bangenela amaGeshuri, namaGirizi, nama-Amaleki, ngokuba lawo ayakhe kulelo zwe kwasendulo ekuyiweni eShuri kuze kube sezweni laseGibithe.
9 UDavide walichitha izwe, akashiyanga muntu ephilile, owesilisa nowesifazane, wathatha izimvu, nezinkabi, nezimbongolo, namakamela, nezingubo, wabuya, wafika ku-Akhishi.
10 U-Akhishi wathi: “Ningenelephi namuhla na?” UDavide wathi: “Bekuseningizimu kwaJuda, naseningizimu kwamaJerameli, naseningizimu kwamaKheni.”
11 UDavide akashiyanga owesilisa nowesifazane ephilile ukubayisa eGati, ethi: “Funa basicebe ngokuthi: ‘Wenze njalo uDavide.’ ” Yayinjalo indlela yakhe zonke izinsuku ehlezi ezweni lamaFilisti.
12 U-Akhishi wakholwa nguDavide, wathi: “Wenze ukuba anengwe nokunengwa ngabantu bakhe abakwa-Israyeli; ngalokho uyakuba yinceku yami kuze kube nini.”


text:
Umama kwelokubulala usana
2013-02-20 10:06
Durban - Owesifazane, 29, uboshelwe icala lokubulala ngemuva kwezinsolo ezithi uklinye wabulala ingane yakhe ebinezinyanga ezingu-16 ubudala.
Kuthiwa ube esefaka isidumbu sengane kuplastiki wase eyosilahla ngasemfuleni iWillowfountain, eMbali.
Okhulumela amaphoyisa uLieutenant Joey Jeevan uthe: “Kusolakala ukuthi ngeSonto umuntu obedlula ngendlela nguye ubone uplastiki osolisayo wase eyawuvula wathola isidumbu sengane, wazisa amaphoyisa.”
Abaseshi basePlessislaer babophe owesifazane waseMbali e-Unit BB ngoMsombuluko.
- Landela
IzindabaNews24 kuTwitter
- The Witness


text:
ISIHLOKO ESIYINHLOKO
Bangobani OFakazi BakaJehova?
“Sekuyiminyaka ngimazi uMike. Ungomunye woFakazi BakaJehova. Kodwa inkolo yakhe yayihlale ingidida. Ubani uJehova? Kungani oFakazi bengawagubhi amaholidi? Ingabe uMike wayezihlanganise nehlelo elithile?”
—UBecky, eCalifornia, e-U.S.A.
“Lapho omakhelwane bami beqala ukufunda iBhayibheli noFakazi BakaJehova, ngazibuza: ‘Lisho ukuthini igama elithi oFakazi BakaJehova?’ Ave liyinqaba igama lenkolo yabo!”
—UZenon, e-Ontario, eCanada.
“Mina nomkami sasicabanga ukuthi oFakazi BakaJehova basivakashela ngoba befuna sizizwe sinecala ngokuthi asisonti. Sazitshela ukuthi uma amasonto avamile engenakho lokho esasikufuna, kwakungenakwenzeka ukuba sikuthole eqenjini lenkolo elixakile njengeloFakazi BakaJehova.”
—UKent, eWashington, e-U.S.A.
“Ngangingazi ngempela ukuthi bangobani nokuthi yini abayikholelwayo.”
—UCecilie, e-Esbjerg, eDenmark.
Kungenzeka uke wababona bengena umuzi nomuzi beshumayela noma benikeza abantu izincwadi ezisekelwe eBhayibhelini endaweni yomphakathi futhi becela ukufunda nabantu iBhayibheli mahhala. Mhlawumbe lo magazini uwuthole komunye wabo. Noma kunjalo, kungenzeka usazibuza ukuthi bangobani ngempela oFakazi BakaJehova. Mhlawumbe ucabanga njengomunye walabo abacashunwe ngenhla.
Uma uzibuza imibuzo efanayo, ungazitholaphi izimpendulo? Ungazi kanjani ukuthi yini ngempela oFakazi BakaJehova abayikholelwayo, indlela umsebenzi wabo nezindawo zabo zokukhulekela okusekelwa ngayo ngezimali nokuthi kungani bexoxa nawe ekhaya lakho noma endaweni yomphakathi?
UCecilie ocashunwe ekuqaleni uthi: “Ngafunda izinto eziningi ngoFakazi BakaJehova kuyi-Internet. Ngezwa amahebezi ngabo futhi ngalalela izinkulumo eziningi ezibagxekayo. Ngenxa yalokho, ngaba nombono omubi ngoFakazi BakaJehova.” Nokho, kamuva, wakhuluma noFakazi BakaJehova ngokuqondile futhi wathola izimpendulo ezigculisayo zemibuzo ayenayo.
Ungathanda ukuthola izimpendulo ezinembile zemibuzo onayo ngoFakazi BakaJehova? Sikukhuthaza ukuba uye emthonjeni othembekile


text:
Ubuyele ekhaya uMagaqa - Umbiko
2013-08-02 10:04
Johannesburg - Lowo owayenguNobhala Jikelele we-ANCYL uSindiso Magaqa usesebenza njengelungu elejwayelekile ku-ANC egatsheni iHarry Gwala, KwaZulu-Natal, kusho umbiko weThe Star ngoLwesihlanu.
"Akanaso isikhundla. Usebenza ngenkulu inhlonipho nesizotha kanti akanazinhlelo zokushiya i-ANC," kusho lowo okhulumela iProvincial Task Team ye-African National Congress Youth League, uSbu Ngwane.
UNgwane kuthiwa uthe ukuziphatha kukaMagaqa yikho okuzokhombisa ukuthi ngabe usifanele yini isikhundla esiphezulu.
Owayengumholi we-ANCYL uJulius Malema waxoshwa, kwathi uMagaqa yena wamiswa ngonyaka odlule ngemuva kokutshala uqhekeko ngaphakathi eqenjini.
Unswinyo lukaMagaqa lwaphela ngo-Ephreli.
Ngokombiko wephephandaba uMagaqa usehlala kubo eMzimkhulu, KwaZulu-Natal.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
IZITHOMBE: Umdlali nezingane ezingamawele kanye nentombi ‘ekhulelwe’ futhi
2017-06-30 09:31
Cape Town – Umdlali oyintandokazi wasePortugal, uCristiano Ronaldo, usekuqinisekisile
ukuthi ubusiswe ngezingane ezimbili ezingamawele.
Lo mdlali oneminyaka
engu-32 ubudala uqinisekise ukuthi wamukele ingane yomfana kanye neyentombazane
nezizalwe ngohlelo lwe-surrogate ku-Instagram ngoLwesine. Kulolu hlelo kukhishwa iqanda kowesifazane ozoba
ngumama wengane bese kuhlanganiswa nesidoda kowesilisa
ozoba ngubaba wengane maqede kufakwe kowesifazane okunguyena ozothwala
(ozokhulelwa) ingane.
Ngezansi kwesithombe sakhe egone lezii zingane zakhe ezisanda
kuzalwa, uRonaldo ubhale ukuthi: “Ngijabule kakhulu
ukuthi ngikwazi ukubamba izithandwa zami ezimbili ezintsha zempilo yami.”
OLUNYE UDABA: Umdlali wodumo ushiye iqembu kuzalwa izingane zakhe ezingamawele
Ngokwemibiko ehlukene yabezindaba, lamawele aqanjwe ngo-Eva kanye noMateo kanti abekhulelwe ngowesifazane ohlala
eMelika.
Lesi sethenjwa somdlali weReal Madrid sivele sinendodana eneminyaka
eyisikhombisa ubudala neqanjwe ngegama lakhe, uCristiano Ronaldo Jr,
nayo eyazalwa ngalo lolu hlelo lwe-surrogate.
Kwenzeka lokhu nje kuvele
kunemibiko yokuthi intombi yalesi sihlabani somdlali esineminyaka engu-32
ubudala, uGeorgina Rogriguez, nayo ivele isinezinyanga ezinhlanu ikhulelwe
ingane yentombazane.
Amahlebezi okuzithwala kwale
ntokazi asabalala ngemuva kwe-post eyayifakwe ku-Instagram neyadluliswa (shared) uRonaldo nalapho ebonakala ephulula isisu sentombi.
Zibonele izithombe zalo mdlali wodumo nomndeni
wakhe ngezansi:
?????
A post shared by Cristiano Ronaldo (@cristiano) on
???
A post shared by Cristiano Ronaldo (@cristiano) on
- Channel24


text:
Kulindeleke uZuma agxile kwezemisebenzi
2012-02-09 08:36
Cape Town - Kulindeleke ukuthi uMengameli Jacob Zuma agxile kakhulu kwezomnotho uma esethula inkulumo ebhekiswe esizweni njengoba kuvulwa iPhalamende ngoLwesine ntambama.
Okhulumela iCongress of the People uNic Koornhof uthe le nkulumo izokwenziwa yize abeMoody's and Fitch betshengise ukuthi umnotho wakuleli uthe ukufadalala.
USomlomo wePhalamende uMax Sisulu uthe le nkulumo kumele ibheke kakhulu ekwakhiweni kwamathuba emisebenzi.
OweDemocratic Alliance uLindiwe Mazibuko uthe abantu bakuleli bafuna le nkulumo inikeze ithemba.
"Abafuni ukuzwa ngohide lwezithembiso zezinto ezigcina zingenzekanga," esho etshela izintatheli ePhalamende ngoLwesithathu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ushiswe nge-ayina ehlaselwa - Amaphoyisa
2013-01-17 08:01
Johannesburg - Unesi uhlaselwe nge-ayina elishisayo ngesikhathi yena nalowo asebenza aphinde ahlale naye behlaselwa yizigebengu eflethini labo eliseDaspoort, ePitoli, kusho amaphoyisa.
Lo nesi, 24, ungene endlni wazithela ezigebengwini ezine zihlome ngemimese, kusho uCaptain Bonginkosi Amos Msimango esitatimendeni.
Ngemuva kokudlubulundela bangene kuleli flethi ngabo-17:30, babophe unesi wokuqala.
Kuthe uma kufika owesibili ephuma eHercules Clinic lapho esebenzela khona, bambopha base bamshisa nge-ayina esilevini nasendololwaneni ngesikhathi enqaba nokhiye bemoto yakhe.
Babe sebebaleka ne-laptop nePolo Vivo.
Akukaboshwa muntu.
- Landela
IzindabaNews24 kuTwitter
- SAPA


text:
In post wethu odlule sasiyihlanganisa amafutha crank icala engine, indlela ukuhlola nokuthi yini ukubheka for. In this post sizobe Cover kokuhlola transmission uketshezi yini ukubheka for.
Eceleni amafutha engine, amafutha yokudlulisela cishe olandelayo uketshezi ebaluleke kakhulu. Kubalulekile ukuze omoya othomathikhi ukuba ezingeni efanele ukuze ukusebenza ngendlela efanele futhi babe shift yokudlulisela kahle futhi ukuqinisekisa impilo ende.
Into yokuqala thina ukwenze nje ukuya phambili futhi uhlole izinga ewuketshezi yokudlulisela. Thola induku cwilisa futhi zidonsa it out ngaphandle ukusebenza imoto. Ngezinye izikhathi kukhona imiyalelo stick idiphu kanjani ukuhlola uketshezi. Futhi bheka manual abanikazi uma unalo kuyatholakala, imiyalelo kufanele akhiwe ngaphansi eziwuketshezi. Abenzi Iningi zikhomba ukuthi imoto kumele ibe nemfudumalo, injini egijima futhi hlangothi. Sula off the dipstick kabusha uyifaka futhi zidonsa it out aphinde futhi uhlole ukuthi uketshezi in the imikhawulo Kunconywa. Futhi iphunga uketshezi, akufanele abe nephunga wokushiswa. Omoya Iningi kufanele abe Tint obomvu kubo futhi hhayi ngokuphelele black (lokhu incike okusezingeni kanjani mileage ivuliwe imoto).
With ezinye izimoto newer, ukudluliselwa uphiko ngokuphelele uphawu, okusho ukuthi awukwazi ukwengeza noma ngisho uhlole uketshezi. Ngala izimoto nezimoto ukuthi ungakwazi ukuhlola ngokufanayo, sincoma ukuthi uya phambili bese ushayela imoto. Uma imoto kubanda, ngenkathi ushayela, uphawule uma imoto ukuguquguquka kahle. Sithanda ukwenza lokhu ngezindlela ezimbili. One, kusukela stop ephelele, enikeza kahle kube mpintsha more njengoba nezimo evamile ukushayela. Second, kusukela stop ephelele ukuthatha off nzima futhi ngokushesha. The rpms ngokuvamile go kancane ephakeme phambi amashifu injini lapho uvivinya ngale ndlela. Ungase Uma une umnikazi wemoto imoto bafuna ubatshele yini eniyenzayo ngaphambi isandla ngakho ngeke abe yisifo senhliziyo futhi ucabanga ukuthi uzama likhiphe up imoto yabo. Uma yokudlulisela kubanda ungomunye isikhathi lapho uyokwenza up and not bayeke kahle. Hlola ukubona uma rpms (engine linemibhikisho ngomzuzu) usushiywe okusezingeni kanti injini isebenza kanzima ngaphambi amashifu yokudlulisela. Futhi uma imoto kuhle futhi afudumele, Mqaphele aphinde kanjani imoto ukuguquguquka.
Ukushintsha yokudlulisela uketshezi akuyona into kwenziwa njalo kwenziwe like ekushintsheni amafutha engine. Nokho, kufanele ishintshwe ngokusho izincomo abakhiqizi. Lolu lwazi kufanele lifakwe manual abanikazi, futhi ngethemba nomthengisi has elilodwa. Singabantu abalandeli hhayi enkulu izinhlelo ukuthi ukushintsha uketshezi yokudlulisela ngokuthatha it out by the tube nisuthe. Abanye izindawo amafutha ushintsho ukwenza lokhu, futhi sibonile lapho Esetshilo lokhu kwenziwe ngesikhathi imoto ine 100,000 miles kuso akwenzile kungalimaza kakhulu kunokuba kusize. Ngemva kwalesi kwenziwe imoto ngeke bayeke kahle. Ubuze umnikazi Njalo uma kuye kwadingeka ukuwudlulisa izidingo kanye kwathiwa izidingo kanjani futhi kuphi. Sincoma uma ketshezi ishintshwe ukuya phambili bese uphonsa pan ukuwudlulisa ushintsha lemifanekiso.
Okokugcina, wena njalo ufuna ukuthatha imoto ukuthi ucabangela ukuthenga ukuba umakhenikha eqinisekisiwe ayinike once ngaphambi kokuthenga. Kufanele futhi uthole imoto umbiko isimo ukubona uma imoto has Amarekhodi atholakalayo kumthengisi. Uma izimoto izidingo at nomthengisi ngokuvamile ubikele isimo imoto izinkampani ezinkulu umbiko futhi kusiza ukugcina irekhodi lazo zonke izinkonzo aqoshiwe kwenziwe ukuze imoto.


text:
Uphinde wanqatshelwa ibheyili umfundisi odabuka eNigeria
2017-09-08 15:59
Cape Town – Uphinde wanqatshelwa ibheyili umfundi waseNigeria webandla elizinze eThekwini obhekene namacala okuhlukumeza ngokocansi.
UTimothy Omotoso ubevele eNkantolo kaMantshi ePort Elizabeth ngoLwesihlanu ekuseni.
Usolwa ngokuthatha amantombazane asemancane bese ewenzisa imikhuba yocansi ebandleni lakhe.
INkantolo kaMantshi ePort Elizabeth ithole ukuthi abameli ba-Omotoso abavezanga lutho olusha ngesikhathi befaka isicelo sesibili sebheyili.
OLUNYE UDABA: Sinyukile isibalo sabantu abatheleleke ngezindo zocansi eGauteng - Umbiko
Lokhu kusho ukuthi le ndoda eneminyaka engu-58 ubudala isazogcinwa esitokisini.
Umsolwa waboshwa uphiko loKlebe ePort Elizabeth Airport ngo-Ephreli.
Lo mfundisi waseNigeria uyaziphika zonke izinsolo abhekene nazo.
Okhulumela iNational
Prosecuting Authority, uTshepo Ndwalaza, uthe bajabule ngomphumela wesicelo sebheyili.
"Njenge-NPA sizizwa senelisekile ngalesi sinqumo.Sibona sengathi sikwazile ukuqinisekisa inkantolo ukuthi ingamniki lo mfundisi ibheyili. Kumele alimele icala abekwe lona."
- News24


text:
KUSHONE abantu besilisa ababili ngenkathi kushayisana imoto neloli emgwaqeni u-R102, maduzane nase Compensation, ngeSonto ebusuku, ngabo 7pm.
Abashonile umshayeli kanye nomgibeli wemoto encane.
UMnuz Paul Herbst, wabosizo oluphuthumayo i-IPSS medical rescue, uthe abezicima mlilo bakwamasipala waKwaDukuza baphoqeleke ukuba basebenzise imishini ukukhipha izidumbu zalabo abashone kule ngozi.
Kwesinye isigameko, ilungu lo mphakathi lithole isidumbu sengane okusolwa ukuthi ibinama hora ambalwa izaliwe ngoMgqibelo, ngomhlaka 25 kuNhlangulana (June), edolobheni laKwaDukuza.
Isidumbu sale ngane sitholakale ngasesitolo i-Nature’s Best, emgwaqeni u-King Shaka.
Okhulumela amaphoyisa KwaZulu-Natal, u-Captain Nqobile Gwala uthe isidumbu sengane sitholakale ngabo 11am sifakwe kupulasitiki kadoti.
Uthe: “Ingane ibigoqwe ngengubo ifakwe kupulasitiki kadoti. Okwamanje akekho umuntu oboshelwe lesi sigameko kodwa amaphoyisa aKwaDukuza ayaqhubeka nophenyo,” kusho yena.
Ngokusho kwamaphoyisa, abosizo oluphuthumayo bathe isidumbu sale ngane yentombazane besinezimpawu ezikhomba ukuthi izalwe ngawo uMgqibelo.
Okhulumela amaphoyisa aKwaDukuza, u-warrant officer Johannes Khoza unxuse amalungu omphakathi ukuba axhumane namaphoyisa uma kukhona abakwaziyo ngalesi sigameko.
Uthe: “Singamaphoyisa sinxusa umuntu ongaba nolwazi ngalesi sigameko, noma owazi umuntu obekhulelwe eselindele ukuteta kodwa ingane yakhe inyamalale ngendlela exakile ukuba axhumane namaphoyisa,” kusho yena.


text:
UJehova Uqondisa Umsebenzi Wokufundisa Emhlabeni Wonke
“Mina nginguJehova, uNkulunkulu wakho, okufundisa lokho okuhle kakhulu kuwe, ekutshengisa indlela okumele uhambe ngayo.”
1. Yiziphi izinto ezazisenza ukuthi umsebenzi wamaKhristu wokutshumayela ubenzima?
EMINYAKENI ephezu kwengu-130 eyadlulayo aBafundi beBhayibhili * bahlangana lezinto ezinengi ezazibathwalisa nzima. NjengamaKhristu ekhulu lokuqala, babememezela izindaba ezazingakhwabitheki ebantwini abanengi. Babebalutshwana njalo inengi labantu lalibabona bengabantu abangafundanga kangako. Okubi kakhulu yikuthi ngokuya kwesikhathi babezahlaselwa nguSathane uDeveli ‘ogcwele intukuthelo.’ (Isam. 12:
2. UJehova wenzeni ukuze umsebenzi wokutshumayela uphumelele lamuhla?
2 Lamuhla uJehova uhlose ukuthi abantu bakhe batshumayele izindaba ezinhle kuwo wonke umhlaba njalo akulalutho olungavimba ukuthi akuhlosileyo kuphumelele. Endulo wakhulula isizwe sako-Israyeli eBhabhiloni. Lalamuhla ukhulule izinceku zakhe ‘eBhabhiloni eNkulu’ okutsho izinkolo zamanga ezisemhlabeni wonke. (Isam. 18:
3. Sigcwaliseke njani isiphrofetho sikaDanyeli?
3 UJehova waphefumulela uDanyeli ukuthi alobe ukuthi ezinsukwini zokucina ‘abahlakaniphileyo babezazwisisa’ ulwazi lweqiniso. (Bala uDanyeli 12:
UKUHUNYUTSHWA KWEBHAYIBHILI KUSINCEDE NJANI?
4. IBhayibhili laselitholakala ngezindimi ezingaki ngeminyaka yabo-1900?
4 Ukutholakala kweBhayibhili ebantwini abanengi kusisize kakhulu ukuthi sitshumayele izindaba ezinhle. Kwadlula iminyaka eminengi kakhulu abafundisi bamasonto bengafuni ukuthi abantu balibale iBhayibhili. Babehlukuluza ababelibala njalo bebulala labanye ababelihumutsha. Kodwa ngeminyaka yabo-1900 kwaba lezinhlanganiso ezaqala ukuhumutsha iBhayibhili lonke kumbe ingxenye yalo, okokuthi laselitholakala ngezindimi ezingaba ngu-400. Kwathi sekusiya ekupheleni kweminyaka le, abantu abanengi basebelalo iBhayibhili kodwa babelokhu bengalizwisisi iqiniso eliseMibhalweni.
5. OFakazi bakaJehova benze msebenzi bani ekuhumutsheni iBhayibhili?
5 ABafundi beBhayibhili babekwazi ukuthi kwakungumlandu wabo ukutshumayela njalo basebenza gadalala becacisa iqiniso eliseBhayibhilini. Abantu bakaJehova bake basebenzisa amaBhayibhili atshiyeneyo njalo benza lemizamo yokuthi abantu abanengi bawathole. Kusukela ngo-1950 badinde i-New World Translation of the Holy Scriptures egcweleyo kumbe ingxenye yayo ngezindimi ezedlula 120. Sikhuluma nje sekulentsha eyesiNgisi edindwe ngo-2013 njalo kuzakuba lula ukuyihumutshela kwezinye izindimi. Kanti njalo ukusebenzisa iBhayibhili elicacileyo njalo elilula ukulibala kuyasiphathisa kakhulu ekutshumayeleni.
UKUTHULA KUSINCEDE NJANI?
6, 7. (a) Chaza ukuthi yiziphi izimpi ezike zabakhona eminyakeni engu-100 edlulileyo. (b) Ukuthula obekukhona kwamanye amazwe kusincede njani emsebenzini wokutshumayela?
6 Mhlawumbe uyazibuza ukuthi kambe kwake kwaba lokuthula sibili emhlabeni. Ngokwesibonelo eminyakeni engu-100 eyadlulayo izimpi zibulele amamiliyoni abantu, ikakhulu iMpi Yomhlaba Yokuqala leYesibili. Kodwa kwathi iMpi Yomhlaba Yesibili isidla ubhedu ngo-1942, uNathan Knorr, owayekhokhela kuboFakazi bakaJehova ngaleso sikhathi, wenza inkulumo emhlanganweni eyayilesihloko esithi, “Peace
7 Ukuphela kweMpi Yomhlaba Yesibili akuzange kuhle kuqede zonke izimpi emhlabeni. Kwathi kuhlolisiswa kwatholakala ukuthi kusukela ngo-1946 kusiya ku-2013, kwaba lezimpi ezingu-331. Amamiliyoni abantu aphela ezimpini lezi. Kodwa bekulokuthula emazweni amanengi njalo abantu bakaJehova basebenzise ithuba leli ukuthi batshumayele izindaba ezinhle. Kube lawuphi umpumela? Ngo-1944 kwakulabamemezeli boMbuso abangaphansi kwe-110 000 emhlabeni jikelele. Kodwa lamuhla kulabamemezeli abangaba yi-8 000 000! (Bala u-Isaya 60:
IZINDLELA EZILULA ZOKUHAMBA ZISINCEDE NJANI?
8, 9. Kube lentuthuko bani kwezokuhamba, njalo lokhu kusinceda njani emsebenzini wethu?
8 Intuthuko ebe khona kwezokuhamba yenze ukuthi umsebenzi wokutshumayela utshelele. Ngo-1900 kwasekudlule iminyaka engaba ngu-21 kudindwe iNqabayokulinda yakuqala, kodwa kwakulezimota ezingaba ngu-8 000 kuphela kulo lonke elase-United States njalo yayimilutshwana imigwaqo emihle. Khathesi emhlabeni wonke sekulezimota ezedlula 1, 5 bhiliyoni futhi kulemigwaqo emihle eminengi kakhulu. Izimota lezi kanye lemigwaqo kusinceda ukuthi sisakaze izindaba ezinhle lasemaphandleni. Lanxa kumele sihambe immango emide ngenyawo ngenxa yokuthi siyabe singelakho okungasinceda ukuthi sihambe lula, siyazama ngamandla onke ukwenza abafundi.
9 Kulezinye njalo izinto zokuhambisa ezisisize kakhulu emsebenzini wethu, njengezimota ezinkulu, imikhumbi lezitimela. Izinto lezi zenza ukuthi kuthathe amaviki kuphela ukuthi amabhuku ethu, amamagazini lokunye nje okusekelwe eBhayibhilini kuyefika ezindaweni ezikhatshana kakhulu. Izindiza zinceda ababonisi beziqinti, amalunga amaKhomithi eGatsha, abanali kanye labanye ukuthi bafike emihlanganweni emikhulu ngesikhatshana nje lokuthi bayekwenza imisebenzi yenkonzo. Kanti njalo amalunga eQula Elibusayo labanye abazalwane abavela emawofisini ethu amakhulu bahamba ngezindiza besiya emazweni amanengi ukuze bakhuthaze abazalwane njalo babafundise. Kuyazikhanyela-ke ukuthi ingqubelaphambili kwezokuhamba isiza abantu bakaJehova ukuthi bahlale bemanyene.
ULIMI LUSINCEDE NJANI?
10. Kungani kuthiwa isiNgisi lulimi olusetshenziswa emhlabeni wonke?
10 Ngekhulu lokuqala uhlobo lolimi lwesiGiriki okwakuthiwa yisiKoine lwalukhulunywa ngabantu abanengi eMbusweni weRoma. Lamuhla yiluphi ulimi olukhulunywa ngabantu abanengi emhlabeni? Abanengi bangahle bathi yisiNgisi. Ibhuku elikhuluma ngokusetshenziswa kolimi lolu emhlabeni wonke lithi abantu abangaba yi-1,7 bhiliyoni basikhipha ngamakhala njalo bayasizwisisa. Emazweni amanengi ulimi olufundiswa kakhulu ezikolo yisiNgisi, njalo yiso esisetshenziswa kakhulu kwezamabhizimusi, kwezombusazwe, kwezesayensi lakwezempucuko.
11. Ulimi lwesiNgisi lusincede njani ukuthi sithuthukise ukukhonza kweqiniso?
11 Ukusetshenziswa kwesiNgisi ezindaweni ezinengi kusincede ukuthi sithuthukise ukukhonza kweqiniso. Kwahlala iminyaka iNqabayokulinda kanye lamanye amabhuku ethu asekelwe eBhayibhilini edindwa ngesiNgisi kuphela. Yilo ulimi olusetshenziswa emawofisini amakhulu aboFakazi bakaJehova. Kanti njalo luyasetshenziswa nxa kufundiswa abafowethu labodadewethu ezikolo zethu ezisePatterson, edolobheni laseNew York, e-U.S.A.
12. Izinceku zikaJehova zihumutshe amabhuku asekelwe eBhayibhilini ngezindimi ezingaki, njalo intuthuko kwezamakhompiyutha isincede njani?
12 Sesihumutshe amabhuku ethu ngezindimi ezingaba yi-700 ngenxa yokuthi silesibusiso sokutshumayela izindaba ezinhle zoMbuso ebantwini bezizwe zonke. Intuthuko kwezamakhompiyutha isincedile kakhulu emsebenzini wokuhumutsha. Ngokwesibonelo kwasungulwa uhlelo oluthiwa yi-MEPS (Multilanguage Electronic Publishing System) olusinceda ukuthi sihumutshe amabhuku ngezindimi ezinengi. Lokhu kusisize ukuthi sitshele abantu abanengi izindaba ezinhle zoMbuso lokuthi sihlale simanyene labazalwane abasemhlabeni wonke. Kodwa okwenza simanyane kakhulu yikuthi sikhuluma ulimi ‘oluhlambulukileyo,’ okutsho iqiniso eliseMibhalweni.
IMITHETHO ISINCEDE NJANI?
13, 14. Imithetho lezinqumo ebezisenziwa emithethwandaba kuwasize njani amaKhristu lamuhla?
13 Esihlokweni esidlulileyo sibonile ukuthi umthetho owawusebenza kuzo zonke izindawo ezazingaphansi kombuso weRoma wawasiza kakhulu amaKhristu okuqala. Lalamuhla imithetho ekhona iyawanceda amaKhristu. Ngokwesibonelo iSisekelo Sombuso selizwe lase-United States, lapho okulamawofisi ethu amakhulu, sinika abantu inkululeko yokukhuluma, yokukhonza leyokwenza imihlangano. Lokhu kusize abazalwane bakulelo ukuthi batshumayele emphakathini njalo bangene imihlangano bekhululekile. Lanxa kunjalo kwezinye izikhathi kwakumele baqale baye emithethwandaba ukuze bathole amalungelo okwenza ezinye izinto eziphathelane lenkonzo. (Flp. 1:7) Lapho abantu bakaJehova e-United States bemangalelwa, babedlulisela amacala la emithethwandaba ephezulu futhi imithethwandaba le yaqhubeka isekela ilungelo labo lokutshumayela ngoMbuso.
14 Lakwamanye amazwe imithethwandaba inika oFakazi inkululeko yokukhonza kanye lelungelo lokutshumayela emphakathini. Kwezinye izindawo, sike sadliwa emithethwandaba kodwa sadlulisela amacala la ezinkundleni eziphezulu. Ngokwesibonelo, kusiyafika uJune 2014 besesinqobe amacala angu-57 eMthethwandaba wase-Europe olwela amalungelo abantu (European Court of Human Rights), njalo izinqumo ezenziwa yinkundla le zihlonitshwa ngamazwe amanengi ase-Europe. Lanxa ‘sizondwa yizizwe zonke,’ imithethwandaba yamazwe amanengi isekela ilungelo lethu lokukhonza.
EZINYE IZINTO EZISINCEDILEYO EMSEBENZINI WOKUFUNDISA
15. Yiyiphi intuthuko ebe khona kwezokudinda, futhi isincede njani?
15 Ukusungulwa kwemitshina yokuprinta lakho kusiphathise kakhulu emsebenzini wokutshumayela izindaba ezinhle. Kwadlula iminyaka eminengi kakhulu kusetshenziswa umtshina wokudinda owasungulwa nguJohannes Gutenberg ngabo-1450, kodwa kawuzange uwuthuthukise kangako umsebenzi wokudinda. Lanxa kunjalo, eminyakeni engu-200 edlulileyo kube lenguquko enkulu kwezokudinda amabhuku. Sekulemitshina emikhulu enza umsebenzi masinya njalo ekhipha amabhuku alohlonzi. Akusaduli kangako ukulungisa amabhuku lokwenza amaphepha. Kanti njalo kwasungulwa indlela yokudinda engafanani leyakudala osekusenza ukuthi ngesikhatshana nje kudindwe amabhuku amanengi njalo alemifanekiso emihle. Lokhu kusiphathise ngezindlela ezinengi emsebenzini wethu. Ngokwesibonelo iNqabayokulinda yakuqala yadindwa ngo-July 1879. Kwadindwa ezingu-6 000 njalo zazingelamifanekiso, zibhalwe ngolimi lwesiNgisi kuphela. Kodwa lamuhla sekudindwa ezedlula 50 000 000 inyanga ngayinye beseziphiwa abantu. INqabayokulinda iphuma ilemifanekiso elemibala emihle njalo itholakala ngezindimi ezedlula 200.
16. Yiziphi izinto ezasungulwayo ezisinceda ukuthi sitshumayele emhlabeni wonke? (Khangela umfanekiso osekuqaliseni.)
16 Kulezinto ezinengi ezasungulwa phakathi kweminyaka engu-200 edlulileyo ezisetshenziswe ngabantu bakaNkulunkulu ekutshumayeleni izindaba ezinhle. Sike sakhuluma ngezitimela, izimota lezindizamtshina. Kodwa kwasungulwa lamabhayisikili, amathayiphurayitha, imitshina yokwenza amabhuku asetshenziswa ngabangaboniyo, amathelegirafi, amathelefoni, amakhamera, imitshina yokurekhoda amavidiyo lezinye izinto ezilalelwayo, amarediyo, amathelevizhini, amabhayisikopo, amakhompiyutha kanye le-Intanethi. Konke lokhu kusisize ngendlela ezitshiyeneyo ukuthi senze umsebenzi esawuphiwayo wokwenza abafundi. Abantu bakaJehova basebenzise impucuko ekhona ezizweni ukuze benelise ukudinda iBhayibhili kanye lamabhuku ngezindimi ezinengi. Lokhu kutshengisa ukuthi sigcwalisekile isiphrofetho esikhuluma ngokuthi ‘sizanatha uchago lwezizwe.’
17. (a) Intuthuko esiyibonayo itshengisani? (b) Kungani uJehova esivumela ukuthi sibe ‘yizisebenzi kanye’ laye?
17 Konke lokhu okwenzakalayo yibufakazi bokuthi uNkulunkulu uyawubusisa sibili umsebenzi wokutshumayela. Siyakwazi ukuthi uJehova kathembelanga kithi ukuthi izinhloso zakhe zigcwaliseke. Lanxa kunjalo, uBaba wethu osezulwini olothando uyasivumela ukuthi sibe ‘yizisebenzi kanye’ laye, njalo lokhu kusinika ithuba lokutshengisa ukuthi siyamthanda lokuthi siyabathanda omakhelwana. (1 Khor. 3:9; Mak. 12:
^ ndima 1 ABafundi beBhayibhili baqala ukubizwa ngokuthi bangoFakazi BakaJehova ngo-1931.


text:
Kulimale abane engozini yesitimela eManzimtoti
2012-12-11 07:14
Johannesburg - Abantu abane balimele ngesikhathi isitimela esiyiguzu siphonseka emfuleni eManzimoti, ngaseThekwini, kusho abezimo eziphuthumayo.
Ingozi ynzeke ngezithuba zasekuseni ngoLwesibili.
"Umfula obudla izindwani uphazamise ukuhamba kwesitimela, kwagcina kudaleka ingozi," kusho okhulumela abakwaNetcare 911, uChris Botha.
Abahambisi bosizo oluphuthumao batheleke endaweni yesehlakalo, bafica abantu abane belimele futhi bethuke kakhulu, begodola.
"Ngemuva kokuthola ukwelashwa endaweni yesehlakalo, babe sebedluliselwa esibhedlela iNetcare Kingsway.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Umbani uhlasele umndeni kwashona oyedwa
2013-02-12 14:02
Thabisile Khomo, Daily Sun
Durban - Umphezulu uhlasele washaya amalungu ayisithupha omndeni owodwa kwashona oyedwa noyilungu elaziwayo leqembu iNational Freedom Party.
Umbani uhlasele emzini oseMangangeni, eZwelibomvu, ngasePinetown, kungasasele sikhathi esingakanani kuqale umcimbi wokwethembisa umshado.
USibusiso Ntini, 20, iyolungu le-NFP ku-Ward 13, ufe ujuqu, kanti abanye abalimalile balwela izimpilo zabo esibhedlela.
Umama kamufi uVeronica Shozi, 49, utshele iphephandaba iDaily Sun wathi indodana yakhe iphume ekhaya ngoMgqibelo ithi iya egigini likamzala wayo.
“Abasemzini bafike ngoMgqibelo ebusuku, bengilele nabo egumbini. NgeSonto ekuseni kufike umbiko othi angiphuthume abantwana bami bonke sebeshonile."
“Ekufikeni kwami, bonke bese bephapheme ngaphandle kukaSbusiso. Ubeyithemba lami."
Umama lona uthi baphoqekile ukuthi baqhubeke nomcimbi ngoba vele konke bese kuhleliwe.
Abe-NFP bathe bazozama ukusiza ngezindleko zomngcwabo kanti amaphoyisa ayaphenya ngalesi sehlakalo.
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
Kwanele ngokuhlukumeza - ANCWL
2013-02-06 16:39
Johannesburg - Uphiko lwabesifazane eqenjini libusayo i-African National Congress Women's League luwotha ubomvu ngesehlakalo sokudlwengulwa kubulawe intombazane eneminyaka engu-17 ubudala.
"Kumele sihlangane siyisizwe silwisane nalesi sihlava, angeke kwabekezelelwa ukuhlukunyezwa kwabantu besifazane ngalolu hlobo. Kumele bonke abantu baseNingizimu Afrika bahlangane kuliwe."
Isitatimende sophiko esihanjiswe kwabezindaba sithi amacala amayelana nokuhlukunyezwa kwabantu besifazane nezingane, athela ngehlazo izwe.
"Kumele abesilisa nabesifazane bahlangane kusetshenziswanwe namaphoyisa ukulwa nalokhu kuhlukumeza."
U-Anene
Booysen waseBredasdorp, esifundazweni saseWestern Cape, waluthwa yiqulu lamadoda amthatha ngoMgqibelo ehamba nabangani bakhe, ngakusasa watholakala edindilizile, esaphila, etholwa ngunogada owabiza amaphoyisa.
Isibhedlela sithi uBooysen wayelimele kakhulu, kungekho esingamusiza ngakho, nokho ushone esekwazile ukusho igama lomunye wabadlwenguli bakhe.
Bane abasolwa asebeboshiwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Color
I-MH ihlose ukunikeza amakhasimende ngemibala yezintambo zomhlaba wonke. Ukudweba kusuka emtatsheni wombala oqukethe ama-shades angaphezu kwe-10,000, amakhadi ombala we-Mh anikeza ukukhethwa kwe-shaNUMX shade, futhi i-Mh inikeza impendulo esheshayo yokukhiqizwa kombala wezintambo zokudayisa, okuhambisana nezidingo zakho zokuthunga.
Ukulinganisa umbala
Ukuze kusize ukuqhathanisa umehluko wembala, ochwepheshe bathuthukisa uhlelo lokukala umbala. Ukucacisa umbala ngamunye indawo ngombala wendawo, sikwazi ukusebenzisa inombolo yangempela ukukala umehluko phakathi kwemibala. Kunezinombolo eziningi zezikhala zombala ezitholakalayo.
Izinzuzo zokulinganisa umbala
Ngaphandle kokuguqula umbala wento into yenani langempela lokuhluka okungaqhathaniswa emkhatsini wembala, kuyasiza nokugcina ukuhambisana kombala, ukwenza lula ukufanisa umbala nokuxhumana kombala. Ukunikezwa komhlaba jikelele emakethe yemikhiqizo yokuthunga kudingeka ukwazi ukuxhumana okusheshayo nombala namafomula namazinga emhlabeni jikelele. Ngokulinganisa umbala, idatha enjalo ingathunyelwa ngokunembile ezindaweni ezidingekayo ngesikhathi esifanele.


text:
American Speeches
South African Speeches
SPEECH BY PRESIDENT NELSON MANDELA
AT THE CHIEF ALBERT LUTHULI
CENTENARY CELEBRATION
KwaDukuza, 25 April 1998
Bayede!
Wena weNdlovu!
Hlanga Lezwe!
Siyakhuleka KwaDukuza emzini omkhulu;
WeNdlovu ethe imuka; Babeyilandel' abakwaLanga;
ibuyis' inhloko yadi' amadoda!
His Majesty the King, The Mayor of KwaDukuza, Mr Siyanda Mhlongo, My brother, uMntwana wakaPhindangene, Inkosi uMangosuthu Buthelezi, Ladies and Gentlemen,
I am truly honoured to celebrate nation-building, freedom, peace and unity with you, as you pay tribute to some of the greatest giants that even walked on our land; Usishaka kashayeki, uNodumehlezi kaMenzi, King Shaka, Mahatma Gandhi and Chief Albert Luthuli.
This celebration takes place at a most appropriate time as we prepare to mark the fourth anniversary of our freedom. It also takes place at an appropriate place for it was around these hills and valleys that King Shaka shaped his ideas.
iLembe eleqa amanye amalembe ngokukhalipha had the foresight to understand that there can be no lasting peace without nation-buiding, freedom and unity. This year we mark the 170th Anniversary of his assassination by his brothers.
Ngithanda ukubonga ubuhlakani boMkhandlu waseKhaya waKwaDukuza ngokuhlela wokujabulela "ukubunjwa kwesizwe saseNingizimu Afrika, , ukuthula nobumbano" ngokuhlonipha amaqhawe akithi anjengeZulu, iLembe, uMahatma Gandhi kanye neNkosi uAlbert Luthuli.
Lomgubho ufike ngesikhathi esihle lapho sigubha impelasonto yenkululeko. Yenzelwe endaweni efanele ngoba kukulamagquma namathafa lapho iLembe leza namacebo okubumba isizwe, inkululeko, uxolo nobumbano. ILembe lalikwazi kamhlophe ukuthi ngeke lwabakhona uxolo uma isizwe singakhiwe, inkululeko ingekho, nobumbano lungekho. Kulonyaka sikhumbula iminyaka eyikhulu namashumi ayisikhombisa selokhu iLembe laphangalala ngesandla sabafowabo. Siyakutusa ukuguqulwa kwegama lalendawo kube iKwaDukuza njengoba Udlungwane lukaNdaba lwaluyazi lendawo. Lokhu akusho ukuthi sesibukela phansi umnikelo owenziwe izinhlanga njengabelungu, amaNdlya namaKhaladi ekuthuthukisweni kwalelidolobha.
It was also around this region that Mahatma Gandhi spent so much of his time conducting the struggle of the people of South Africa. It was here that he taught that the destiny of the Indian Community was inseparable from that of the oppressed African majority. That is why, amongst other things, Mahatma Gandhi risked his life by organising for the treatment of Chief Bhambatha's injured warriors in 1906.
This year marks the centenary of the birth of one of the greatest leaders of the freedom struggle: a colossus and yet a foot soldier of our people, Chief Albert Luthuli. His memory will last forever to us who worked with him and followed in his footsteps. This giant chose persecution, including the fact of being deposed as an elected chief by a regime that despised everything African and democratic. In doing so he taught us the lesson that real leaders must be ready to sacrifice all for the freedom of their people.
It was under the leadership of the Chief that we entered the fighting fifties with the Defiance Campaign, the struggle against bantu education, the Freedom Charter, the drawing together of all freedom-loving South Africans across the racial line into the Congress Alliance, the anti-pass campaign by women in 1956, the heightened political ferment in both rural and urban areas and the launch of armed struggle in 1961.
Kulonyaka sigubha iminyaka eiykhulu selokhu kwazalwa ingwazi uChief Albert Luthuli. Isithombe sika Chief Luthuli siyohlala njalo sikhumbuleka ezingqondweni zethu thina abasebenza naye nababengabalandeli bakhe. Lengwazi eyayihlukunyezwa uhulumeni owawubukela phansi zonke izinto zomuntu omyama ngisho nokumkhipha esikhundleni sokuba inkosi ekhethiwe yesizwe samaKholwa, yasifundisa ukuthi uma ungumholi wangempela kufanele umele noma ibuphi ubunzima ukuze isizwe sikhululeke.
Sasingaphansi kobuholi buka Luthuli ngeminyaka yo1950 ngesikhathi siqoma ukubhadla emajele kunokuthobela imithetho yobandlululo, silwisa imfundo yengcindezelo, sihlanganisa abantu bezizwe ezehlukene abathanda inkululeko iwesasikubiza ngeCongress Alliance, siqokelela izimfuno zabantu kuFreedom Charter, amakhosikazi elwisa imithetho yamapasi, kukhushulwa izinga lomzabalazo emakhaya nasemadolobheni. Sasingaphansi kuka "Chief" ngesikhathi singena emzabalazweni wezikhali ngo 1961. Sasiboshwe naye uChief ngecala okwakuthiwa elokuketula umbuso ngo 1956.
When Chief Luthuli demanded: "Let My People Go!", South Africa listened until he became the first person on the African continent to be awarded the Nobel Peace Prize.
The moving words he spoke on our behalf as a witness in the Rivonia Trial sustained us through the prison years. As he explained our resort to armed struggle in the face of the uncompromising denial of freedom for the majority of South Africans, he evoked the vision of a peaceful, united and just society which sustained our people through the long years of struggle.
This is what continues to inspire us in the new and even more difficult struggle that we have only just begun, as we roll up our sleeves to achieve a better life for all.
Your Worship, the Mayor,
May I congratulate your Council for awarding Chief Albert Luthuli the Freedom of the Town of KwaDukuza posthumously. In doing so you are not only speaking for the people you represent. You are saying what is in the hearts of our whole nation.
UChief Albert Luthuli waba umuntu wokuqala kuzwekazi lase-Afrika ukuklonyeliswa ngendondo yeNobel Peace Prize ngenxa yobuholi bakhe emzabalazweni wenkululeko noxolo.
Ngihlala ngibuzwa ukuthi saqiniswa yini idolo sisejele isikhathi eside kangaka. Okusemqoka kulokhu indlela iNkosi uLuthuli asisekela ngayo ngesikhathi sisecaleni laseRivonia nagemuva kokugwetsha ukudilikwlwa ijele. Inkosi uLuthulu yathi:
"Ngenxa yokuqinisa amakhanda kwabelungu ngokungafuni ukuhlukana nemigomo enqabela abantu abamnyama kanye nezizwe ezinye ezicindezelwe ilungelo labo lenkululeko, akekho ongagxeka amadoda afuna ubulungiswa ngokuthatha izikhali, Ngeke futhi agxekwe ngokuzama ukugqugquzela umbutho ohlangene ukuze kutholakale ubulungiswa."
"Ngenxa yalokhu lamadoda asethunyelwe emajele isikhathi eside. Ukuboshwa kwabo kuwukuboshwa kwamathemba okusebenzisana kwezinhlanga ezehlukne. Kuzovela isikhala ebuholini esingagcwaliswa inzondo nokungqubuzana kwezinhlanga. Lamadoda amele ubuqoho emzabalazweni wezombangazwe eNingizimu Afrika. "Llawo mazwi asiqinisa idolo emajele, kumshoshaphansi, ekudingisweni nasentanjeni imbala. Yilawomazwi asiqinisa idolo njengoba sifingqa imikhonto sakha ikusasa elingcono kubantu bakithi bonke.
Mphathidolobha,
Ngiyasibonga isinyathelo sokunika uChief Luthuli inkululeko yedolobha kaKwaDukuza nanxa esakhothama.
Today KwaDukuza has become a place of pilgrimage as it was during the days of King Shaka and Chief Albert Luthuli. As we pay tribute to these giants, let us always remember that there is a difference between showering praises to King Shaka, Mahatma Gandhi and Chief Luthuli on the one hand and to emulate them in action on the other.
What is it that we as individuals and as communities collectives are doing to promote nation-building, freedom, peace and unity? Would any of these great leaders have tolerated a situation where we still slaughter each other simply because we differ politically? Would they have allowed enemies of nation-building, freedom, peace and unity to divide us on racial lines? They would never have don so, then why should we?.
Let KwaDukuza, the place if iLembe, Mahatma Ghandi, Chief Albert Luthuli and M.B. Yengwa be a place of pilgrimage dedicated to nation-building, freedom, peace and unity. Let it be a fountain of peace and hope.
Akukona ukulandela ezinyathelweni zeLembe, Mahatma Ghandi no Chief Albert Luthuli ukuthi siqhubeke sibulalane sodwa ngenxa yokungaboni ngeso elilodwa kwezombangazwe. Akukona ukulandela ezinyathelweni zabo ukuvumela izitha sokwakhiwa kwesizwe, inkululeko, uxolo nobumbano.
Indawo yakwaDukuza okuyindawo yeLembe, Mahatma Ghandi, Chief Albert Luthuli no M.B. Yengwa mayibe umthombo wokwakha isizwe, inkululeko, uxolo nobumbamo! Makube indawo yoxolo nethemba!
Bayede!
Wena weNdlovu!


text:
Usebenzisa umuthi ukulala nabo bonke abesifazane esigodini sangakubo
2016-01-15 13:38
Harare - Owesilisa waseMasvingo, eZimbabwe, kuthiwa uzitika ngabesifazane basesigodini sakhe ngokocansi esebenzisa umuthi, kusho umbiko.
Kuthiwa le ndoda ivele ixhawule noma yimuphi umuntu wesifazane "bese evele eyathamba" avume konke ekwenzayo, kubika iBulawayo24.
Le ndoda, uVurumai Tsikira, kuthiwa usebaqedile abantu besifazane esigodini ahlala kuso.
OLUNYE UDABA: Ucansi lumnandi uma owakho ephiwe induku - Obehayiza
UTsikira ushiye umphakathi ubambe ongezansi ngesikhathi ezivumela ngokwakhe esigcawini ukuthi ubezitika ngabesifane.
Lokhu kulandela ukuthi ebanjwe oqotsheni eqhoqhobele owesifazane oshadile.
Kuthiwa uTsikira usebenzisa "iwoza-woza".
Uthi kwayena akasazi ukuthi simi kuphi isibalo sabantu besifazane aselale nabo.
- News 24


text:
Bavele enkantolo 'abamba amathuna bacwiya izidumbu'
2017-07-25 07:01
Bloemfontein – Abantu abahlanu bavele eNkantolo kaMantshi eClocolan ngoMsombuluko ngezinsolo zokumba amathuna, bese besebenzisa izicubu zabantu ukwenza imithi yesintu, kusho amaphoyisa aseFree State.
UMpho Mokhethi, 32, Moeketsi Lekoko, 34, Moabe Ramoabe, 32, Khotso Monyobo, 32, noMamodibedi Moketetsa, 32, bagcinwe esitokisini kuze kube uLwesithathu lapho bezofaka khona isicelo sebheyili, kusho okhulumela amaphoyisa uColonel Thandi Mbambo esitatimendeni.
Abasolwa baboshwa ngemuva kokuba amaphoyisa encinzwe indlebe ngomhlaka 3 Julayi, kulandela ukutholakala kogebhezi lomuntu ngaphandle kwesigodlo senyanga eHlohlolwane, eClocolan.
Kwatholakala nolimi lomuntu kuplastiki ngaphakathi esigodlweni.
OLUNYE UDABA: Ushonele egunjini lomqwayizi ohambe ekhaya eyophuza
NgoMeyi, izisebenzi zikamasipala emathuneni zashaqeka ngesikhathi zithola ithuna likaBanta Petrus Ranthako, 63, limbiwe.
Uphenyo lwathola ukuthi ikhanda lakhe likhishiwe.
UMbambo uthe ukuhlolwa kogebhezi kuziqinisekisa ukuthi ngempela ngolwekhanda likaRanthako yini.
- News 24


text:
AmaBhakabhaka awuqale kahle unyaka ebhaxabula iBaroka FC
2018-01-07 11:03
EGoli - Umdlali wasesiswini we-Orlando Pirates uMusa Nyatama ujabulil engendlela abawuqale ngayo unyaka.
UNyatama owayedlalela iBloemfontein Celtic uyena ushaye igoli lokuqala njengoba amaBhakabhaka egcine eshaya iBaroka FC ngo-3 -1 enkundleni yase-Orlando ngoMgqibelo ebusuku.
Lo mdlali ubuye wakhethwa njengomdlali ovelele kulo mdlalo uthi uthokoze kakhlu ukuthi bakwazile ukubuyisa isithunzi sabo ngemuva kokuwuvala kabi unyaka ka-2017 beshaywa yiFree State Stars.
OLUNYE UDABA: IBaroka ithi lizoshona elanamuhla esengoweChiefs uNtshangase
"Kube ngumdlalo onzima, besazi ukuthi bazohlasela kanzima ngesiwombe sesibili, yingakho sinquma ushesha ngamanqaku. Yize sibe nokunethezeka kakhulu ngesiwombe sesibili, kodwa kuyangijabulisa ukuthi sikwazile ukuthola amaphuzu amathathu,"kusho uNyatama ekhuluma nabeSuperSport TV.
- News24


text:
Itjumayelo Esibonelo
ISITHALA
Umbuzo: Ngokombonwakho amezwi la azakhe azaliseke na?
UmTlolo: sAm 21:3, 4
Ozokukhambisa: IsiThalesi sikhuluma ngendlela uZimu azokuzalisa ngayo isithembiswesi nalokho esikutjhoko kuwe.
ISITHALA (ikhasi elisekugcineni)
Umbuzo: Sibawa utjheje umbuzo lo. [Khulumela umbuzo wokuthoma nendlela abantu abangawuphendula ngayo esihlokweni esisekhasini 16.] Ucabangani?
UmTlolo: Rhu 83:18, NW
Ozokukhambisa: Isihlokwesi sihlathulula ngokunabileko lokho okutjhiwo liBhayibheli ngebizo lakaZimu.
AMAPHETJHANA
Umbuzo: Ngibawa utjheje umbuzo naku. [Funda imibuzo nendlela abantu abangawuphendula ngayo okusekhasini lokuthoma lephetjhana.] Uyini umbonwakho ngendaba le?
UmTlolo: [Usekhasini 2 lephetjhana]
Ozokukhambisa: Iphetjhaneli lizokuhlathululela bona umtlolo lo utjho ukuthini kuwe.
ZENZELE ITJUMAYELWAKHO
Sebenzisa indlela engehla le uzenzele yakho itjumayelo.